«Haurrak izan ez banitu, agian ez nintzateke mendi lasterkaria izango» - Tolosaldeko ataria\nJosu Artutxa 2018-06-11 21:00\nAitziber Ibarbia lortutako garakurrekin. JOSU ARTUTXA\nAnoetako krosean lortutako lehen kopa, Urkamendi elkarteak zortzimilako bat igotzeagatik emandako oroigarria, Livigno Skymarathon probako garaikurra, Zizurkilgo 2014ko Txapel Eguneko txapela eta 2016ko T3T lasterketako argazkia. Guztiak ondo gordeta ditu Aitziber Ibarbiak, mendiari dion mimo berarekin. Orain, ordea, kamerari eta etorriko denari errespetu handiagoa dio.\nErakargarria da mendiak berarekin dakarren guztia, eta erakarpen horretatik abiatuta hasi zen Jon Maia Non geratzen den denbora kantu ezaguna idazten. Agian, erakargarritasun bera sentitu ohi du Aitziber Ibarbia Beloki (Zizurkil, 1977) lasterkariak. Berak, zortzimilako mendi bat igo zuela esan dezake. Lehenago, arkitektura ikasketak burutu zituen, eta gaur egun, akademia batean aritzen da irakasle bezala. Gainera, bi umeren ama da eta mendian lasterka aritzen da, baita euskal selekzioarekin ere. Azken hilabeteetan, Euskal Telebistako Gailurra Xtreme saioan kamerari bezala aritu da lanean. Beharbada, berak ere galdetzen dio bere buruari ea non geratzen zaion denbora.\nIkasketaz arkitektoa, eta ofizioz irakaslea. Baina, begiak beti mendian jarriak.\nHala da, bai. Zorte handia dut, lanbide honetan arratsaldez egiten dudalako lan, ikasle gaztetxoei klase partikularrak eskaintzen. Hortaz, goizak libre izaten ditut, umeak eskolan utzi ondoren, entrenatzera joateko. Bestela ezinezkoa litzake egiten dudana egitea.\n30 urte ingururekin hasi zinen lasterketetan. Berandu agian?\nEmaitza onak eta nire errendimenduaren %100a lortzeko, ziurrenik bai. Urteek gora egin ahala, daukadan maila mantentzea kostako zaidala nabaritzen dut, eta agian, lehenago hasiz gero, posible izango nuen errendimendu maila horretara iristea. Baina, ez naiz damutzen 30 urterekin hasteaz. Eguneroko errutina horretatik ateratzeko ihesbide moduan izan dut kirola, eta hori, ez nuke aldatuko. Geroz eta gehiago gozatzen dudalakoan nago.\nEta zerk bultzatu zintuen korrika egitera? Zer motatako korrikalaria zaren esatera ausartuko zinateke?\nKorrika bederatzi urterekin hasi nintzen, Danena Atletismo Eskolan, eta 15 urterekin, triatloia probatzeko aukera izan nuen, Amasako mutil baten bitartez. Orduan, kirola oso gustuko nuela ohartu nintzen. Hala ere, unibertsitatera jauzi egitearekin batera, alde batera utzi behar izan nuen. 23 urte nituela, alpinismoari ekin nion, eta gailur gogoangarriak (tartean, Grashenburg II) igotzea lortu nuen. Gero, 30 urte betetzearekin batera, urte eta erdiko tartean, bi haur izan nituen, eta lasterketetan aritzeko helburua ezarri nion neure buruari, serioago halere, nire buruarengan sinistarazteko. Esaten didatenez, korrikalari gogorra naiz, mendian errepidean baino gusturago aritzen dena, eta distantzia luzeetara motzetara baino egokiago moldatzen dena. Gainera, desnibel handiak gogoko ditut, zenbat eta aldapa gogorragoak, orduan eta hobeto.\nAzken 10 urtetan ia 60 lasterketa ingurutan parte hartu duzu, horietako gehienak mendian. Nahikoak izan dira ala gehiago egitearen arantza duzu oraindik?\nEz diot inoiz egindako lasterketa kopuruari begiratzen, ezta lortu ditzakedan txapel kopuruari ere. Garrantzi handirik eman gabe, urte batzuetan 20 probatan aritu naiz, eta besteetan 10 egin izan ditut, eta agian, urte horretan gusturago sentitu izan naiz. Hasieran, nire kabuz egiten nituen lasterketa ia denak, eta orduan gehiago egiten nituen. Aldiz, 2014az geroztik, proba finko batzuetara besterik ez naiz joaten, horrela aritzea nahiago dudalako. Esaterako, munduko koparako prestakuntza bidean ondo datozen lasterketak hobeto prestatzen ditut.\nOrain arte zein lasterketatan sufritu duzu gehien?\nGogoan dut gorputza nire ahalmenen mugaraino eraman nueneko Italiako Livigno Skymarathon lasterketa. Oso postu onean nindoan, eta noski, horrelakoetan ez duzu nahi zure tokia ezerengatik aldatzea, baina fisikoki, asko sufritu nuen. Azkenean kostata, baina bigarren postuan amaitu nuen. Beste oroitzapen txar bat, 2016ko Zegama-Aizkorri maratoikoa da. Behean, 15 gradu egiten zituen, eta bagenekien aldaketa zetorrela, baina ez horrenbestekoa. Hipotermia txiki bat ere harrapatu nuen. Beherantz nindoala, noranzkoa galdu nuen, eta koordinatzen ez nuela jabetu zirenean, erretiratzera behartu ninduten. Ni ez nintzen kontziente, baina ez nintzen gai gel bat irekitzeko ere. Lezio bat jaso nuen, asko ikasi nuen lasterketa horretan, eta orduan jabetu nintzen mendiak ez duela sekula barkatzen.\nEta gehien gozatu?\n2012ko Zegama-Aizkorri lasterketan. Egiten nuen lehen aldia zen, eta oso marka kaskarra lortu banuen ere, proba hori barrutik bizitzearen sentimendua ikaragarria izan zen. Iazko edizioa ere gogoan dut, lesio batetik atera berri nintzelako. Bururik ez nuen altxatzen, baina buelta eman nion egoerari, eta hilabete batez prestatu ahal izan nuen lasterketa. Denborari begiratu gabe egitea erabaki nuen, eta lasterketan guztiz sartuta ez nindoanez, inguruko giro paregabeaz jabetu nintzen. Burua makurtuta joaten garenean zer galtzen dugun ikusi ahal izan nuen.\nGasherbrum II, ur mailatik 8.035 metrotara. Zer dela eta hara? Nolakoa izan zen esperientzia?\nAlpinismoan 23 urterekin edo hasi nintzen, 30 nituela lehen umea (Jare) jaio zen arte. Hasieratik joan nintzen neure burua frogatzen: lehenik Pirinioak, gero Alpeak, beranduago Peruko Andeak… eta azkenik, zortzimilako bat igotzeko har edo gogo hori izaten duzu. «Zer ote da hor goian egotea?», galdetzen nion neure buruari. Perun geundela, Alberto Zerain alpinista ezagutu, eta haren eskutik lortu genuen aukera, neuk eta beste hiru zizurkildarrek. Hara joan ginen, batetik, gainerako gailurrekin alderatuta, nahiko erraza zirudielako. Bestetik, Pakistanen montzoiak ez daudenez, udaran joateko aukera genuelako. Azkenik, lehen aldiz igo zeneko 50. urteurrena ospatzen zen, eta normalean baimenak oso garestiak izaten direnez, 2006an zeuden %50eko beherapenak ere aprobetxatu genituen. Esperientzia hori ez dut inoiz ahaztuko, baina ez dut uste berriz itzuliko nintzatekeenik, oso espedizio geldoak direlako, eta ni oso mugitua naiz. Eguraldiak ere ezegonkortasun sentsazioa transmititzen zidan, eta ez zidan bestelako betetasunik eman; ez nuen batere gozatu.\nAma izateak zenbateraino lagundu dizu kirolari bezala?\nKorrika hasi nintzeneko lehen urteak zailak izan ziren, ez bainekien nondik atera denbora. Umeek oraindik ez zuten eskolara joan beharrik eta egun osoa egon behar izaten nuen beraiekin. Astean zehar etxean entrenatzen nuen zinta batekin, baina oso entrenamendu aspergarriak izaten ziren horiek. Asteburuetan, berriz, mendira joaten nintzen, forma hartzeko eta, une batez bazen ere, disfrutatzeko. Azkenean, libre izanda baino gehiago aprobetxatzen da eguna okupatuta izanda, eta niri, asko lagundu dit umeak izateak.\nUmeak bultzada moduko bat izan dira zu mendiko lasterketetan hasteko?\nBai. Gainera, Inhar jaio eta segituan sartu nintzen euskal selekzioan. Niri lagundu dit, bestela agian ez nintzatekeen ezta korrikalaria izango. Umeak izango ez banitu, agian alpinismoa egiten jarraituko nuke, izan ere, alpinismoa egiteko asteburuak baliatu behar nituen, eta bi haurrekin ezinezkoa zen hori.\nBaina ez zenuen mendia baztertu.\nHori da. Korrikalaria eta alpinista izan nintzenez, bi modalitateak uztartzea erabaki nuen, eta uste dut bilatzen nuen oreka aurkitu nuela.\nAkademian lan egiteaz gain, kamerari bezala ere aritu izan zara 'Gailurra Xtreme' saioan. Nola suertatu zitzaizun aukera hori?\nAurrez bi saiotan laguntzaile bezala parte hartu nuen, lasterka. Gero, EITB-ko lankideei kamerari bezala joan nendin aholkatu ziena Unai Ugartemendia tolosarra izan zen; beraz, berari zor diot hau guztia. Aurreko urtean grabatu zuten Perdido mendiko erronkarako kamerariez gain, korrikalari profesionalak behar zituzten, mendia ondo ezagutzen zutenak. Aukera eskaini zidatenean, egutegia begiratu eta opor egunak nituenez, baiezkoa eman nien segituan.\nZein funtzio du kamerari batek?\nIrudi onak hartzeaz gain, tentsio handiko momentuak harrapatu eta partaideak zirikatzea dira helburu nagusiak. Kamerariak, gainera, erreportari lanak ere egiten ditu, bidean zehar elkarrizketa ezberdinak eginez, gerora adierazpenak edizioan sartu ahal izateko.\nKamerariak pisu gehiago daramala jakina da. Zenbateraino baldintzatzen du lana zama horrek?\nEskuan generaman GoPro modeloko kamera batekin aritzen ginen, eta horrek ez zuen pisu handirik, nahiz eta eskuan tentsio handia pilatzen zitzaigun, postura ez zelako lasterka aritzekoaren berdina. Hala ere, kargarik handiena motxilan eramaten genuen, gu ginelako taldeko arduradunak. Hala nola, botikina, GPS-a, telefonoak, jana edota edaria generamatzan. Sherpak bezala gindoazen. [barreak]\nAskotan esan izan da, horrelako saioetan egoerak faltsutu egiten direla. Horrela da, edo benetan sufritzen dute partaideek?\nIkusi den guztia benetakoa da, sufritu egiten dute. Oso zaila da partaide bat geldiaraztea edo tranparen bat sartzea benetan irabaztera doazenean. Hori gainera, ez zait oso etikoa iruditzen.\nKuriositatez, nolakoa da Ibon Gaztañazpi?\n[Barreak] Ez zaio inoiz galtzea gustatzen, eta zerbait gaizki ateratzen bazaio, normalean ez da bere erruagatik izaten. Badu horrelako egonezin bat, eta ipurterre samarra da. Gero, ordea, guztiaz ohartzen da eta etapa amaitzean barkamen eske joaten da. Hain da lehiakorra, ez dituela kontrolatzen bere ateraldiak. Aurrez aurre hitz egiterakoan, berriz, oso adeitsua da, errespetu handikoa.


Joan den maiatzaren 24ean egin genuen Iruñean, ttunttuneroak protagonista izan dituen 2014ko Ezpalak jaialdia. Aurtengoa goizera pasa genuela-eta, ikuskizun zegoen ia guztia: taldeak garaiz iritsiko ote ziren, ikusleek erantzun ona emanen ote zuten eta beti bezala, eguraldia. Honako honetan ere ez...\nEzpalak 2014 honetako oihartzunak\nHango eta hemengo ttunttuneroak elkarrekin\nHona hemen Ezpalak jaialdian parte hartu duten danbolinteroen argazkia. Duguna eta Kezkakoak faltan, jaialdian parte hartu duten kanpoko ttunttuneroak ikus daitezke Iñaki Zugastiren argazkian.\nAukera badugu plazan, bestela frontoian\nEzpalak 2014 eskuko programa\nFeet Together Jump – Gloucestershire (Ingalaterra)\nFeet Together Jump, Costwolds eskualdeko Morris jigs dantzetan aditua den bikotea dugu. Dantza tradizionalak plazaratu eta estilo bereko dantza berriak sortzen dituzte.\n« Aurreko 10 elementuak Hurrengo 10 elementuak » 1 ... 3 4 5 6 7 8 9 ... 19


 943 150 019\nElikagaien analisi mikrobiologikoa\nInstalazioen kontrol mikrobiologikoa\nElikagaien industrietarako zerbitzuak\nKontaktua eta harremana\nPolitika honen xedea webgune honetako cookieen erabileraren berri ematea da, informazioaren gizartearen eta merkataritza elektronikoko zerbitzuen legerian xedatutakoaren arabera.\nZer dira cookieak eta zertarako erabiltzen dira?\nCookieak web zerbitzari batek erabiltzaile baten ordenagailuan / smartphone / tabletan (aurrerantzean ordenagailua) sortzen eta gordetzen dituen testu fitxategiak edo fitxategiak dira, erabiltzailearen arakatzeari buruzko informazioa gordetzeko eta berreskuratzeko. talde horretakoa. Erabiltzailea nabigazioan zehar zalantzarik gabe identifikatzea ahalbidetzen duen kode batez ere osa daiteke. Hori dela eta, cookieek erabiltzailearen ekipoei buruz edo bisitatu dituzten webguneetako informazioa arakatu dezakete, bisitatzen duten orrialdea, Interneteko konexio denbora eta beste cookie batzuk motaren arabera.\nAzken batean, webgunean nabigatzen ari diren cookieak erabiltzeak erabiltzaileen nabigazioarekin lotutako informazioa eskuratzea ahalbidetzen du; erabiltzailea nabigazioan esperientzia hobetzea; bildu Erabiltzaileak webgunearen erabilera estatistikak eta beste informazio batzuk, hala nola Erabiltzaileak erabiltzen duen arakatzailea, bisitatutako orrialde kopurua, bisita kopurua, Erabiltzaileak webgune baten bidez egiten dituen mugimenduen jarraipena eta denbora. webgunean edo orrialde jakin batean geratzen da, erosketa gurdia betetzea edo hustea eta bestelako informazioa; Erabiltzailea geolokalizatu konektatutako gailuaren geolokalizazioaren bidez (eskualdeari eta, potentzialki, herrialde batzuei buruzko informazioa); zure posta elektronikoko kanpainen eraginkortasuna neurtu eta zerbitzuen ezaugarriak hobetu erabiltzaileen segmentu zehatzetarako eta, bereziki, merkataritza-komunikazio elektronikoak eta buletinak jasotzeko harpidedunentzat; Komunikazio elektronikoen eta buletin elektronikoen hartzaileek komunikazioen irekiera eta bertan jasotako estekak erabiltzailearengana jo ote duten jakiteko, hala nola, mezu elektronikoetan jasotako estekak sakatu eta ahal izateko prestatu bildutako kanpainen jarraipen-txostenak.\nWebgune honek cookieak erabiltzen ditu, bai bereak bai hirugarrenenak. Geroago, Erabiltzaileak haiei buruzko informazio zehatza aurki dezake.\nNola baimenduta dago cookieen erabilera gure webgunean?\nWebgune honetako cookieak erabiltzeari dagokionez, Erabiltzaileak jakin behar du cookieen erabilera honela baimendu eta ematen duela:\nWebgune honetan erabilitako cookieak erabiltzea onartzen duzu politika honetan adierazitako helburuetarako lehen informazio geruzan argitaratzen den ACCEPT oharra markatzen baduzu edo klikatzen baduzu.\nNolanahi ere, gure webgunean nabigatzen duen cookieen hasierako onarpena izan arren, edozein unetan Erabiltzaileak baimena baliogabetu dezake, bere erabilera ezgaitu eta arbuiatzeko, politika honen dagokion atalean azaltzen den moduan. .\nNolanahi ere, Erabiltzaileak cookieen gaineko kontrola du, erabiltzen dituzten ekipoen arakatzailean gordetzen baita. Hori dela eta, edozein unetan Erabiltzaileak irakurri, iragazi, baztertu eta ezabatu ditzake.\nZein dira hirugarrenen cookieak eta webgunean erabiltzeko xedea?\nNola ukatu, desaktibatu eta ezabatu gure webgunean erabilitako cookieak?\nErabiltzaileak aukera ematen du cookieen erabilera saihesteko edo arbuiatzeko, desaktibatzeko eta ezabatzeko, edozein unetan webgune honetatik bere nabigazioari dagokionez.\nWeb arakatzaile gehienek, edozein unetan, Erabiltzaileak lehentasunak Cookien erabilerari buruz kudeatzeko aukera ematen du. Erabiltzaileak nabigatzailea arbuiatu dezake.\nCookieak edo ezabatu Cookieak zure erabakia.\nGure Cookieak (baimendu, blokeatu edo ezabatu) eta hirugarren batzuen konfiguraziorako, Erabiltzaileak egin dezake bere ordenagailuan instalatutako arakatzailearen aukerak konfiguratuz.\nErabiltzaileak bere nabigatzailean cookieak erabiltzeko baimena baliogabetu dezake goiko argibideen bidez.\nCookieak eta datuak gordetzeko eta berreskuratzeko gailuak desgaitzeko, "Ghostery" luzapena arakatzailean instalatu daiteke.\nErabiltzaileak kontuan hartu behar du webgune honetako edukien funtzio batzuk zure nabigatzailean Cookieak instalatzea baimenduta badago soilik. Cookie jakin batzuk ez onartzea edo blokeatzea erabakitzen baduzu (haien xedearen arabera), horrek erabateko edo partzialki eragina izan dezake webgunearen funtzionamendu normalean edo bere zerbitzu batzuetarako sarbidea galarazi dezake.\nEguneratzeak eta aldaketak Cookie Politikan.\nArduradunak Cookie Politika hau alda dezake Cookien erabilera bere webgunean, legegintza, araudi eskakizun berrietan edo politika hori kontrol agintariek emandako argibideetara egokitzeko helburuarekin, zehazki, Datuak Babesteko Espainiako Agentzia.\nLitekeena da, beraz, Cookie Politika honetan aldaketa garrantzitsuak bertan argitaratzea. Baina Erabiltzailearen erantzukizuna izango da Politika honetara aldiro aldaketak ezagutzea, aldaketa horiek webgunearen erabiltzaileei jakinarazteko aukera gure webgunean eta / edo beste bide batzuen bidez jakinarazteko aukerari kalterik egin gabe.\n Agirre Auzunea, 6, 20730 Azpeitia, Guipuzkoa,\n© 2020 LABORATORIOS IZADI S.L. Eskubide erreserbatu guztiak\nPA Digital-ek egindakoa


Bizkaiko pentsio osagarria sortzeko, zerga kenkariak eskatu dituzte enpresariek | Ekonomia | Berria\nBizkaiko pentsio osagarria sortzeko, zerga kenkariak eskatu dituzte enpresariek\nCebeken inkesta baten arabera, Bizkaiko enpresarien %62 aukera horren alde leudeke. Lurraldeko ekonomia %2,3 haziko da aurten\nIñaki Garcinuño, eskuinetik bigarrena, atzo, Cebekeko arduradunez inguratuta. LUIS TEJIDO / EFE Tamaina handiagoan ikusi\nIazko udan, Unai Rementeria Bizkaiko ahaldun nagusiak proposamena jarri zuen mahai gainean: lurraldeko langileentzako BGAE bat sortzea; hau da, borondatezko gizarte aurreikuspeneko erakunde bat, pentsio osagarrietarako. Bada, Cebekek enpresarien artean egindako inkesta batean aukera horri buruz galdetu die patronalak, eta %62 aukera hori onartzeko prest leudeke, eta gainerako %38k erabat baztertu dute langileentzako pentsio osagarria enpresarien bizkar osatzea. Lurraldeko 599 enpresariri egindako galdeketan BGAEan ekarpena egitearen alde azaldu direnek, ordea, baldintzak jarri dituzte: ekarpen hori egitearen truke zerga kenkariak eskatu dituzte. «Edozein modutan, oraindik ez dago proposamenik mahai gainean, eta eztabaida goiztiarra dela iruditzen zait», esan zuen Iñaki Garcinuño patronaleko presidenteak.\nGoiz izan arren, enpresarien iritzia garbi utzi zuen Cebekeko buruak. Argi utzi zuen, era berean, pentsioen arazoa «ez dutela enpresek konpondu behar». Eta areago ere esan zuen: «Itunak negoziatzeko mahaietan ez da eskaera hori planteatu ere egin». Edonola ere, foru aldundiak zergen inguruko «segurtasun juridikoa» eskainiko balu, aukera hori babesteko prest leudeke enpresariak. Izan ere, enpresen kotizazio sozialak %7 handituko zaizkie 2019an, eta, horregatik, enpresariak ez daude prest gastu gehiago euren gain hartzeko. Horregatik, pentsio osagarriak ordaintzeak gastu gehigarririk eragingo ez liekeen kasuan soilik onartuko lukete aukera hori.\nZerga gutxiago ordaintzearen baldintza plazaratzeaz gain, ordea, Garcinuñok eskaera egin zuen BGAEko dirua inbertsioak egiteko baliatzeko. Azken urteetan, enpresarien aldetik behin eta berriro eskatu da pentsio osagarrietako diruarekin inbertsioetarako funts bat sortzeko, baina oraindik ez da aurrerapausorik eman.\nCebekek atzo eman zuen prentsaurrekoan pentsio osagarrien gaiak bereganatu zuen arreta handiena, baina, horrekin batera, 2019ari begira patronalak dituen erronkei buruz aritu zen Garcinuño. Aurreratu zuen sakondu egingo dutela iazko urte amaieran Bizkaiko patronalek aurkeztu zuten «enpresa eredu berrian», eta «harreman pertsonalak sustatzeko» jardunaldiak egingo dituztela. «Talentua kudeatzeko garaia da».\n7.000 lanpostu Bizkaian\nHasi berri den urtea, gainera, positiboa izatea espero dute lurraldeko enpresariek. «Baikortasuna ez daukagu sobran, baina egoera onean gaudela esan dezakegu», Garcinuñoren arabera. Iazko urtean, Bizkaiko ekonomia %2,7 hazi zen, eta 9.000 lanpostu sortu ziren. Bada, aurten, %2,3 handituko da jarduera, eta enpresek 7.000 langile gehiago kontratatuko dituzte. Horregatik, hazten jarraitzeari garrantzia eman zion patronaleko buruak, eta «pentsamendu negatiboak baztertzeko» deia egin zuen.\nEuskal ekonomiaren eta, batez ere, bertako enpresen garapenari begira, bestalde, erakundeei dei egin zien kontratazio publikoaren arloan «bertako enpresak aintzat har ditzaten» eskatzeko. Lizitazio duinak eskatu zituen Garcinuñok, «lan baldintza prekarioak saihesteko», eta prezioari bakarrik ez begiratzeko eskatu zien agintari publikoei.


Legea dute Damoklesen ezpata - Gipuzkoako Hitza\nLegea dute Damoklesen ezpata\nGipuzkoan, Donostiako Bideberri institutuan ikasten dute bakarrik dauden migrante adingabeek. Lagunberri programa dute han. Institutuko ordezkariek diote ikasteko gogoa eta gaitasuna izan arren, ikasleek ikasketak utzi behar izaten dituztela sarri, 18 urte betetzerako lana behar izaten dutelako.\n2021, maiatzak 21 Albisteak, Asteko Gaiak, gipuzkoa, Gizartea 536\nDonostiako Bidebieta auzoan dago Bideberri institutua. Txikia da: berrehun ikasle inguru ditu. “Etorkinak eta maila ekonomiko oso apala dutenak: hori da gure ikasleen profila”, esan dute Jabi Lopez zuzendariak eta Iban Alonso ikasketa buruak. 26 nazionalitatetako ikasleak dituzte, eta, gela batzuetan, guztiak dira atzerritar jatorrikoak. Gipuzkoako Foru Aldundiak ere hara bideratzen ditu bakarrik dauden migrante adingabeak, Lagunberri programan txerta daitezen. Pertsona horientzako programa bat duen Gipuzkoako eskola bakarra da, eta egiten ari diren lanarekin oso gustura daudela esan dute Lopezek eta Alonsok, baina “paretaren kontra” aritzearen sentsazioa ere aipatu dute: “Ikusten dugu ikasle batzuk oso onak direla, ikasteko kristoren gogoa dutela, izugarrizko ahalegina egiten dutela, baina, hala ere, ikasketak utzi behar izaten dituztela”. Haien esanetan, gaur egun ez dago aukera berdintasunik hezkuntzan, besteak beste, atzerritarrei buruzko legearen eraginez.\n2018ra jo dute Lagunberriren abiapuntua azaltzeko. Gainezka zegoen Uba, bakarrik dauden etorkin adingabeak hartzen dituen zentroa, eta programa bat prestatzeko eskatu zieten, gazte horiek ikasten jarrai zezaten. “Zergatik guri? Ez dakigu. Izan daiteke beste batzuek ezetz esan zutelako, edo izan daiteke bazekitelako matrikulazio gutxi genituela, eta gure ikasleen profilagatik ere bai, hemen marokoarra izatea, adibidez, ez delako berezitasun bat, beste nonbait izan daitekeen bezala”.\nAzaldu dute “segituan” onartu zutela programa egitea, eta halaxe prestatu zuten Lagunberri. Hiru urtekoa da: lehen urtea harrera gelan egiten dute ikasleek, eta garrantzi berezia ematen diote hizkuntza ikasteari; horrez gain, matematika, teknologia eta zientzia ere lantzen dituzte. Ondoren, oinarrizko lanbide heziketara jo nahi duten edo DBH egin nahi duten erabaki behar izaten dute ikasleek. DBH egitea aukeratuz gero, amaitutakoan erdi mailako lanbide heziketako gradu batera edo batxilergora joatea proposatzen die Bideberrik.\n2018ko abenduan onartu zuten plana, Eusko Jaurlaritzako Hezkuntza Sailaren eta Gipuzkoako Diputazioaren oniritziarekin, eta 2019ko urtarrilean bertan hasi ziren harrera gelarekin. 21 ikasle hartu zituzten. Lopezek gogoan du hainbeste ikasle bat-batean hartzeak hasieran eragiten zien kezka puntua: “Lehen egunean, ikusi, eta esan genuen: umeak dira eta”. Umeak, baina Saharako basamortua kamioi batean zeharkatu dutenak, mafia baten esku egon direnak eta beste hainbat bizipen gogor ekarri ohi dituztenak. Harrera gelako etaparen ostean, sei ikaslek erabaki zuten DBH egiten jarraitzea, eta gainerakoek oinarrizko lanbide heziketara jo zuten —lanbideren bat ikastea izaten da ikasketa horien helburua—.\nArazoak legezko tutoreekin\nBigarren ikasturtean, 2019-2020an, are ikasle gehiago iritsi zitzaizkien: 29. Horietatik lauk bakarrik jarraitu zuten DBHn. “Pandemiaren urtean, are pandemia okerragoa etorri zen ikasle horientzat”. Legearen arabera, 18 urte betetzen dituztenean, bakarrik dauden adingabeek bi baldintza bete behar izaten dituzte bizileku baimena berritu ahal izateko: baliabide ekonomiko propioak izatea, IPREMaren %100aren baliokideak —aurten 564,90 euro—, eta urtebeteko iraupena duen lan kontratu bat izatea.\nLopezek eta Alonsok kontatu dute ikasten arituz gero ordura arte nahiko erraz lortzen zutela baimen hori ikasleek, jasotzen zituzten diru laguntzak ere kontuan hartzen zizkietelako. “Baina Gipuzkoako Atzerritarren Bulegoa legearen interpretazio murriztaileagoa egiten hasi zen orain dela pare bat urte: esan zuen diru laguntza ofizialak ez direla diru sarreratzat hartzen, lanaren fruitu diren diru sarrerek bakarrik balio dutela”. Gazteen batez besteko langabezia tasa eta kontratuen batez besteko iraupena ikusita, baldintza horiek betetzea oso zaila dela nabarmendu dute. “Atzerritarrei buruzko legea ez dago betetzeko, baizik eta eskulan merkea edukitzeko”.\nBideberriko kideen esanetan, lege horrek eraginda arazoak etorri ziren Lagunberri programara. Gurasorik gabe daudenez, legezko tutoreak izaten dituzte gazteek: “Tutore horiek esaten zuten ikasketak oso ondo zeudela, baina gazte horiek lana behar zutela 18 urte egitean, eta atera egin zituzten institututik”. Lanbideren ikastaroetan hasi ziren, baina ez oinarrizko lanbide heziketan. “Ikastaro laburrak izaten dira, oso duinak, baina birziklatzeko eta abar dira gehiago; inork ez ditugu nahi gure seme-alabentzat”. Esan dute ikasle batzuen kasuak asko mindu zituela, oso ikasle onak zirelako: “Guk prestatu genuen programa ez zen hori. Ikusten genuen itxaron gela bat bihurtzen ari ginela, non ikasleak egoten ziren Lanbiden ikastaro bat egin arte. Ez bazuten aukerarik DBHn jarraitzeko, erretiratu egingo ginela pentsatu genuen, eta diputazioak eta Hezkuntza Sailak pentsa zezatela beste zerbait gazte horientzat”.\nCOVID-19aren pandemia etorri zen, ordea, eta aurten berriro jarri dute abian Lagunberri. 11 ikasle dituzte, aurreko urteetan baino gutxiago, mugak itxita daudelako. Lanbideren ikastaroetara ez da inor joan, baina izan dituzte zenbait tirabira ikasleen legezko tutoreekin: “Aurreko astean ere eztabaida izan genuen etxe batekoekin, ikasten jarraitzeko aukera eskaintzen diegulako gazteei. Esaten digute ikasle horiek ez direla besteak bezalakoak, 18 urterekin derrigorrez lanean hasi behar dutelako”. Gipuzkoako hainbat herritako etxe tutelatuetan bizi dira gaur egun bakarrik dauden migrante adingabeak; ez daude guztiak Donostian, eta enpresa ezberdinak daude etxe horien kargu. “Ez dago batere koordinaziorik haien artean. Batzuek esaten digute gazteek utzi egin behar dituztela ikasketak, eta besteek diote guk batxilergoa egiteko gai ikusten baditugu, ados daudela”.\n18 urte egitearen zama\nLagunberri programaren bidez oraindik ez da inor hasi batxilergoan. Aurten, bakarrik dauden bost ikasle adingabe dituzte DBHko 4. mailan: Abdelhak, Kamal, Ayman, Soukaina eta Mohamed izena dute. Guztiek jarraitu nahi dute, baina inork ez du egin hurrengo urterako aurrematrikularik. Azken biek, Soukainak eta Mohamedek, aurten beteko dituzte 18 urte. Adingabeentzako harrera etxetik alde egin behar izaten dute adinez nagusi egindakoan, eta, beste batera joaten diren arren, tarte batean kalean geratzeko arriskua izaten dute. “Esan digute Soukainak arrisku txikiagoa duela kalean geratzeko, neska delako, akaso, ez dakigu; baina Mohameden kasuan, beste norbaitek behar badu plaza bat, posible da alde egin behar izatea”. Dena den, irakasleek azaldu dute Bideberriko ikaslerik ez dutela utziko kalean, irekiko dizkietela eskolako ateak bertan lo egiteko, dutxatzeko eta otordu beroak egiteko.\n“Mohamed oso ikasle ona da, 7,2ko batez besteko nota atera du aurreneko bi hiruhilekoetan”. Aurten DBH4n dauden gainerako ikasleak ere ondo ari dira. “Aymanek beti esan izan du erizain edo mediku izan nahi duela, bere bizipenengatik. Ez ditu aurten egingo 18 urte, eta ikasten jarraitzeko aukera dauka, baina haren tutoreek aurreikusten dute zer datorkion, eta batxilergorik ez egiteko esan diote”.\nLopezek eta Alonsok, ordea, aurrematrikula egiteko aholkatuko diete gazteei. Izan ere, badute itxaropen izpi bat. Orain gutxi jakin dute Espainiako Gobernuak aldaketa batzuk egin nahi dituela atzerritarrei buruzko araudian. Zirriborro bat aurkeztu dute, eta, han agertzen denez, bizileku baimena lortu ahal izateko kendu egingo dizkiete orain eskatzen zaizkien baldintzak. “Zirriborro hori dagoen bezala onartzen bada, gure ikasle guztiek ikasten jarraitzeko aukera izango lukete; akabo arazoak”.Proposamena eztabaidatzea tokatzen da orain, baina, onerako edo txarrerako, Espainiako Gobernuak bi urte igaro baino lehen onartuko duela uste dute. “Horregatik esango diegu aurrematrikula egiteko”.\nAurreko astean, Gipuzkoako Batzar Nagusietan ere izan ziren Bideberriko kideak, eta han ordezkaritza duten talde politikoei lege aldaketa hori babesteko eskatu zieten. “Agerraldiarekin, lagun berri hauen arazoa ikusgarri egitea ere nahi genuen, bidegabekeriak zailagoak direlako ikusgarriak direnean”.Gipuzkoako Foru Aldundiarekin akordio bat egiteko premia ere ikusten dute. Akordio horrek Lagunberri programa formalizatzeko balio behar duela diote, eta, aldi berean, programa horretan dauden ikasleak babesteko ere bai, legearen eskakizunen aurrean legezko estaldura emanez. “Gaur egungo egoera zein den jakinda, ikasle hauek batxilergorik ezin badute egin, norbaitek esan behar du hori, baina ez guk, ezta ikasle horien tutoreek ere”.\nLagunberriko ikasleak Legorreta, Urretxu, Segura, Arrasate, Errenteria eta Hernaniko etxeetan ere bizi direnez, batzuek kilometro ugari egin behar izaten dituzte egunero. Horregatik, Donostian plazak hutsik geratuz gero, ikasleei horietara joateko aukera emateko eskatu diote aldundiari.\nDatorren urtean ere jarriko dute programa; gainera, uste dute datozen hilabeteetan gora egingo duela bakarrik dauden adingabeen kopuruak. Gogorarazi dute hezkuntzak beti izan duela tranpolin sozial funtzioa. “Baina aukera berdintasunarekin bakarrik eman daiteke hori, eta, horretarako, denek izan behar dute nahi duten tokira iristeko aukera”.\nInstitutu publikoa da Donostiako Bideberri. “Aukera berdintasuna hezkuntza publikoak bakarrik bermatzen du gaur egun”, diote Lopezek eta Alonsok. Baina badute “pena” bat, egiten duten lanaren gaineko ezjakintasuna edo aitortza falta sentitzen baitute. Lagunberri programa ez ezik, beste hainbat egitasmo dituzte martxan ikastetxean. Amara Berri sistema da bat: “Egundoko sona du nazioartean, eta guk ere jarri dugu DBHn, baina inork ez daki hori. Arte batxilergoa ere eman digute, eta oso proiektu interesgarriak ditugu, baina… Beste ikastetxe bat bagina, egunero aterako ginateke albistegietan”.


Raquel Córcoles da 17. ekitaldiko kartelaren egilea\nGetxoko Komiki Azokak, bere 17. edizioan, Nazario komikigile eta margolaria omenduko du, Espainiako kontrakultura-komikiaren erreferentzietako bat dena. Horrez gain, Gasteizko Zuloa liburu-denda ere omenduko du, haren ibilbideagatik eta komikiaren mundua zabaltze egindako lanagatik. Getxoko Komiki Azoka urriaren 19tik 21era izango da, bi lekutan: Areetako Geltokia plazako karpan (saltokiak) eta Romoko Kultur Etxean (jarduerak eta fanzine-gunea). Azokaren kartela Raquél Córcoles artistak egin du, Moderna de Pueblo pertsonaia ospetsuaren sortzaileak.\nNazario (Nazario Luque Vera; Castilleja del Campo, 1944) Espainiako komiki-munduko artista kontrakulturak ospetsuenetako bat da. Sevillan Filosofia eta Letrak ikasi eta irakasle aritu ostean, 70eko hamarkadaren hasieran, Bartzelonan finkatu zen, eta lehen urratsak eman zituen komiki undergroundaren munduan. Bertan sortu zuen El Rrollo taldea, Javier Mariscal, Farry eta Pepichek artistek osatua, besteak beste, eta beren komiki propioak editatu eta banatu zituzten. Garai hartan argitaratu zituen, poliziaren jazarpena handia zenean, "San Reprimonio", "Sábado sabadete" eta "Purita" obrak, besteak beste. Bertan, Bartzelonako alde ilunenak islatu zituen. 80ko hamarkadan, El Víbora aldizkariarekin elkarlanean hasi zen, eta bertan argitaratu zituen bere komiki gehienak. Horien artean nabarmentzekoak da "Anarcoma", 70eko eta 80ko hamarkadako Bartzelona zitalean mugitzen den detektibe trabesti bati buruzkoa.\nEuropako beste zenbait aldizkarirekin ere elkarlanean aritu zen, adibidez, azaar, It, Actuel, Oz, Frigidaire, Gai Pied, L’Écho des Savanes eta Makoki aldizkariekin. Azken horretan argitaratu zuen "Alí Babá y los 40 maricones", bere lan gorentzat jotzen dena eta harekin amaitu zen bere ibilbidea komikiaren munduan. Une horretatik aurrera, margotzen hasi zen, eta hainbat erakusketa egin zituen, bere lana ARCOn erakutsi zuen, eta kartelak eta diskoen azalak margotu zituen.\nBere aldetik, Zuloa liburu-denda leku berezia da komikiaren munduan, Gasteizen eta Gasteiztik kanpo. 1987an ireki zen liburu-denden kontzeptu berri baten ideal hori, hiriko proposamen kultural ezberdinek presentzia izango zuten lekua. 1998an Hedegile kaleko 21 zenbakira lekualdatu zen, eta han egon da ordutik, “Txintxu” San Martínek eta Sara Elíasek zuzenduta. Komiki-munduan espezializatuta dago, eta kultur erreferentzia bat da, bai duen eskaintzagatik bai bertan egiten diren jarduerengatik; izan ere, erakusketak eta komikien, liburuen eta diskoen aurkezpenak antolatzen dira bertan, besteak beste. Ireki zutenetik, sari garrantzitsuak lortu izan ditu, adibidez, Hezkuntza eta Kultura Ministerioak 1989an Liburu-dendek egindako Kultur Hedapenerako Lan Onenari emandako Saria, eta Eusko Jaurlaritzaren Hiri-inguruneak Dinamizatzearen 2015 Saria.\nKomiki Azokaren aurtengo kartela Raquel Córcolesek egin du (Reus, 1985). Autore katalanak 2011n hasi zuen bere ibilbidea komikiaren munduan, El Jueves aldizkarian, eta Cuore, GQ eta El País argitalpenetan ibiltzen da elkarlanean, haren komikiak bertan argitaratzen baititu. Sortzaile-lanak utzi zuenean, Carlos Carrerorekin batera buru-belarri heldu zion bere proiektu pertsonalari, Moderna de Pueblori. Proiektu horretan gidoiak sortzen ditu, ilustrazioak egiten ditu eta edukiak zuzentzen ditu. Haren blogeko pertsonaia 2010ean sortu zen, eta berehala fenomeno biral bihurtu zen. Hari esker lortu zuen Connecta’t al còmic beka, lehen eleberri grafikoa argitaratzeko aukera eman ziona: "Soy de pueblo". Haren komikiak herritik hirira arrakasta bilatzera doan hogei urte inguruko neska baten ingurukoak dira, eta herriarekin konektatzeko helburua duten egoerak parodiatzen dituzte. Horren ondoren, beste hiru obra argitaratu ditu: "Los capullos no regalan flores" (2013), "El cooltureta" (2014) eta "Idiotizadas: de cuento de hadas a empoderhadas" (2017).


CESPAk beste lau urte jarraituko ditu garbiketa zerbitzuarekin - Mondraberri\nProposamena osoko bilkuran onartu da EAJren eta PSEren botoekin.\nCESPAk beste lau urte jarraituko ditu garbiketa zerbitzuarekin\nLangileei Gipuzkoako hitzarmena aplikatuko zaie, beraz, ez dute asteburuetan lan egingo. Ondorioz, 11 lan-postu berriak sortuko dira asteburuko garbiketa zerbitzuari erantzuna emateko.\nTestua: Marijo Simon. Goiko argazkia eta portadakoa: Marijo Simon eta Gontzal Landa. 2018ko azaroak 7, asteazkena.\nAzaroko osoko bilkuran Arrasateko bide garbiketaren zerbitzua adjudikatzeko proposamena aurkeztu da. CESPA enpresak lortu du berriz ere hitzarmena, eta beste lau urte jarraituko du garbiketa zerbitzuarekin. 2017. urtean lizitatu zen lehen aldiz garbiketa zerbitzua, baina une horretan esleitu gabe gelditu zen.\nAurten berriz ere lizitatu da, eta CESPAk lortu du hitzarmena, baina hobekuntza askorekin. Oscar Garcia zinegotziak azaldu duenez, langileei Gipuzkoako hitzarmena aplikatuko zaie, beraz, ez dute asteburuetan lan egingo. Ondorioz, 11 lan-postu berriak sortuko dira asteburuko garbiketa zerbitzuari erantzuna emateko. Bestalde, astean zehar arratsaldez garbitasun lanak egingo dira ere.\nGarciak esplikatu duenez, paperontzietan txip batzuk jarriko dira erabileraren segimendua egiteko, eta makina berriak erabiliko dira, ingurumenarekin begirunetsuagoak direnak. Bukatzeko, kontzientziazio kanpainekin jarraituko da, batez ere, txikienei bideratuta.\nProposamena aurrera atera da EAJren eta PSEren botoekin. Irabaziko eta Baleikeko zinegotziak abstenitu dira, eta EH Bilduk aurka bozkatu du. Juan Luis Merino Irabaziko zinegotziak azaldu duenez, bere alderdi politikoa udalekotutako zerbitzu baten alde egiten duelako abstenitu dira. Bestalde, Eneko Barberena EH Bilduko bozemaileak esan duenez alderdi abertzaleak auka bozkatu du hitzarmenaren iraupena oso luzea delako.


Gerrako krimen baten urteurrena; Anttoni Telleriaren lekukotasuna Sustatu.eus - Teknologia albisteak\nGerrako krimen baten urteurrena; Anttoni Telleriaren lekukotasuna\n2009-04-23 : 14:04\nElgetako Sesto Gain baserriko krimena, haren lekuko eta biktima izandako Anttoni Telleriak kontatua 2003an (Anttoni 2007an hil zen). Bi dozena lagun (zazpi elgetarrak) hil zituzten odol hotzean, borroka militarrak amaituta, tropa nazional matxinoak Elgetara sartu zirenean 1937ko apirilaren 24an. Bihar da gertakari haien 72. urteurrena, eta ekitaldia izango da Elgetan 19.00etan, bertan egin nahi duten Intxorta Memorialaren proiektuaren kontestuan.\nHona bideo testigantza latza, Anttoni Telleriarena.\nLehengoan Sustatun argitaratutako bideo honetan Intxorta 1937 elkarteko Juan Ramon Garaik azaltzen du gehiago Anttoni Telleriak bizi izandakoaz.\nLabur konta daiteke zer gertatu zen. Nazionalak sartu ziren egunean, gaua iritsitakoan, matxino frankista haien tropa laguntzaileak ziren Marokoko regularren multzo bat joan zen Telleria familiaren baserrira, Sesto Gainera, Anttoni alabak susmatzen zuenez Elgetako baten batzuek lagunduta.\nHamahiru urte zituen orduan Anttonik, eta lapurreta egiteaz gain, hura bortxatzera zihoazela ikusi zuten bertakoek. Gurasoak, Pedro Telleria eta Frantziska Lamarain, alabaren defentsan irten, eta hil egin zituzten. Aitari bigarren tiroa eman ziotenean buruan, bi hatzamar ere moztu zizkioten Anttoniri, eskuarekin babestu nahi izan baitzion aitari lehen tiroaren zauria. Ondoren, defentsarik gabe, bortxatu egin zuten Anttoni Telleria. Kontu hauek isilpean hainbat urtez izan ondoren, 2003an Intxorta 1937 elkartekoen kameren aurrean kontatu zuen hau Anttonik. Emakume ausart hau 2007an hil zen.\nHurrengo egunean, eredu emateagatik edo, marokoar bat fusilatu egin zuten Elgetako plazan. Alegia, nazionalen indarrek beren tropetako bat hil zuten. Mairu bat exekutatu, eta zurituta geratu zen hura. Beste hainbat hilketa gertatu ziren ordu haietan, tartean tropa espainiarrek egindakoak, baina horiek ez ziren zigortu. Antzuategi Bastarrekoa baserrian izandako beste krimen batean (bigarren bideoa albistean), hiltzaileen artean Arrasate eta Azpeitiko frankistak izan zirela uste dute lekukoek.\nIntxorta 1937 elkarteak uste du hilketa hauen erantzukizuna Rafael Garcia Valiño eta Camilo Alonso Vega komandante matxinoena dela, karta zuria eman baitzieten tropei Elgetara sartu zirenean, hilabete luzez bertako frontean asko sufritu baitzuten tropa haiek Intxortako defentsen aurrean. Karta zuri hori aplikatu zuten Marokoko tropek, eta gainerakoek. Ez jeneral haiek ez beste inork ez du gerrako krimenengatik auzirik jasan Espainian.\nElgetan egun hartan hil zituzten kanpotarren inguruan datuak ez dira osoak. Emakumezko bat ere hil zutela eta bertan oraindik lurperatua dagoela uste dute Intxorta 1937 elkartekoek: milizianoen UHP batalioiaren neskalagun edo laguntzaile asturiar bat izan daitekeela uste dute.\nKrimen hauek gogoratzeko ekitaldia izango da bihar ostirala, apirilak 24, Elgetan 19.00etan (izatez Sesto Gain baserrikoa 25eko goizeko ordu txikietan izan zen). Lore eskaintzak egingo dira Salbador elizaren ondoan dagoen monolitoan (herriko enpresa-gizon batek 1979an eraikia, lau elgetarren izenak daude han, tartean Anttoniren gurasoak, baina orduko datuekin ez zuten eskura herrian hildakoen errolda osoa), eta Intxortako Atea izeneko oroigarrian.\nArgazkiak.org | Elgeta, gerrako oroimenezko monolitoa © cc-by-sa: sustatu\nIntxortako Atearen ondoan, beste monolito bat ere badago, EAJk eraikia posizio hura defenditu zuen Pablo Beldarrain gudarien komandantearen omenez.\nMemoriala egiteko proiektua\nUrteurrenetik haruntzago, Intxorta 1937 elkarteak eta Elgetako Udalak proiektu potologoa egiteko asmoa dute. Duela bi urte, gudarien omenez, Intxortako Atea eskultura inauguratu zutenean sortu zen ideia. Elkarteak eta Udalak elkarlanean jardun dute orduz geroztik, eta badirudi egindako lanaren fruitua gertu dagoela: Gerra Zibila Euskal Herrian: Ibilbide tematikoa Intxortaren magalean da proiektuaren izenburua, eta Espainiako Gerran euskal frentearen defentsarako gune garrantzitsuenetako bat izan zena, Intxorta ingurua, berreskuratu eta ezagutzera ematea du helburu. Proiektu honen bitartez, Intxortako lubaki eta gordeleku garrantzitsuenak berreskuratuko dira.\nIbilbide osoan zehar panelak jarriko dituzte eta informazioa eta argazkiak jasoko dira horietan, tokian tokiko berezitasunen berri emateko. 4-5 kilometro inguruko ibilbidea izango da, ordubeteren bueltan egiteko modukoa, eta zati bat elbarrituentzako egokituta egongo da.\nEta Euskal Herrian gerran hildako eta desagertutakoen memoriala ere egin nahi dute bertan: izen guztiak jaso. Eta ahal dela, gehiago ere bai, datubasea datuekin eta argazkiekin. Izen guztiak aurpegi guztiak jarri diote izena ideia honi.\nProiektu osoaren aurrekontua ia 383.122 eurokoa da eta Udala Gipuzkoako Foru Aldundiarekin eta Eusko Jaurlaritzarekin dabil harremanetan, euren laguntza jasotzeko.\nAnttoniren lekukotasuna eta beste hainbat bideoan\nGoian jaso dugun bideoa Intxorta 1937 elkarteak Sustatura bidali duen DVD batetik atera dugu, baimenarekin. Bideoa Euskaltubera igo dugu eta bertan duzu txertatzeko kodea, nonbait itsatsi nahi izanez gero.\nArgazki batzuk ere helarazi dizkigute, joan den igandean egindako irteera batena. Horren kronika irten zen Sustatun, eta baita gaur Berrian ere.\nHazia erein zenutenoi - Omenaldia da DVD horren izenburua, eta salgai dituzte Intxorta elkartekoek. 2004an atera zuren, elkarte honek izen hau izan aurretik zuen deiturarekin, Debagoieneko fusilatuen senitarteko eta lagunen batzordea. DVDa lortu nahi baduzue, idatzi intxorta a bildua intxorta.org helbidera eskariarekin.\n2009-04-23 : 15:11\nEne, 13 urteko neskato horren azalean jartzen naiz, goizaldean, aita alboan buruan bi tiro emanda eta ama burua kulatazoka apurtuta odolustutzen, eta bera auskalo zenbat gizonek bortxatua, hatzamarrak lehertuta... ze bildurra, amorrua, mina, inpotentzia... ez daukat hitzik. Nola bizi ote liteke horrekin bizitza guztian, hori guztia barruan gordeta? Berak lortu zuen, ordea... Ezkonduko ote zen, haurrik izango ote zuen, norekin eta nola bizi izan ote zen ordutik aurrera...?\n2009-04-23 : 15:27\nBenetan gogorra Elgetan gertatutakoa, Anttonik kontatutakoa eta beste hainbat pasarte. Azken urteotan Elgetako herriko hizkera eta ahozko ondarea jasotzeko egindako grabazioetan behin baino gehiagotan jaso dira egun haietan izandakoaren inguruko lekukotasunak.\nHona hemen beste bat, Anttoniren auzokide zen Bernarda Arizmendiarrietak kontatua, Ahotsak.com webgunean jasoa. Ojanguren eta Sestogain baserriak oso hurrean daude.\n2009-04-23 : 16:58\nAnttoni Telleriaren gurasoen argazkia ere bidali digu Intxorta 1937 elkarteak. Hauek ziren Frantziska Lamarain eta Pedro Telleria.\nArgazkiak.org | Frantziska Lamarain eta Pedro Telleria © cc-by-sa: sustatu\n2009-04-23 : 22:26\nAnttoni andre argia zen, maitakorra. Orain bi urte hil zen Elgetan. Ez zen ezkondu eta izeko Anttoni moduan ezagutzen genuen guk ere. Bideo hau ikusi genuenetik denon izekoago da, nahiz eta Elgetan izeko hitza ez den erabiltzen. Barruak eraginda utzi dizkit berriz entzun dudanean aitortza. Andre argia izateaz gain ausarta, benetan.\nEskerrik asko Sustaturi hau lau haizetara zabaltzeagatik.\n2009-04-23 : 23:52\nUdaberriak ekarri udaberriak eruan\ngaztaro lapurtua golpetik eta duhan\nbegiak lanbro ezin ikusi gaurkuan.\nIzeko, zu beti gure bihotzen pausuan.\n2009-04-24 : 12:19\nHitz barik uzteko moduko testigantza Anttonirena.Itzela.\n2009-04-24 : 19:29\nGertaera latz honen lekukotza fikziora eraman zuen Ramon Saizarbitoriak "Bihotz bi. Gerrako kronikak" liburuan.\nLiteratura ez delako beti fikzio hutsa.


Sektore-elkarte eta kluster gehienek beren fakturazioa eta enplegua mantentzea espero dute 2012an - Eusko Jaurlaritza - Euskadi.eus\nIndustri Abagunearen Behatokiak egiaztatu du ziurgabetasun ekonomikoa bizi dugula, baina 20 elkarte eta kluster garrantzitsuenetatik lauk bakarrik espero dute enplegua murriztea.\n- Aurreikuspen onenak dituzte nazioartekotze maila handiena duten sektoreek eta teknologia, aeronautika, makina-erreminta, automobilgintza eta galdaragintzako produktu gehien dituztenek. Izan ere, sektore horiek negozio zifra haztea eta enplegua mantentzea espero dute.\n- Industria, Berrikuntza, Merkataritza eta Turismo sailburu Bernabé Undak azpimarratu du esportazioak direla lehiakortasunaren benetako adierazlea, eta 2011n esportazioek errekorra lortu zutela Euskadiko historian, 21.000 milioi euro baino gehiagokoak izan zirelako.\nKrisi ekonomikoa gorabehera, Euskadiko enpresa-elkarte eta kluster gehienek fakturazio eta enplegu zifrak mantentzea espero dute urtearen lehen seihilekoan. Industri Abagunearen Behatokiko Osoko Bilkuran (Miñaoko Teknologi Parkean) gaur parte hartu duten 20 elkarte eta klusterretako ordezkari gehienek aurreikusten dute zailtasun ekonomikoei aurre egiteko gai izango direla. Aurreikuspen onenak dituzte nazioartekotze maila handiena duten sektoreek eta teknologia, aeronautika, makina-erreminta, automobilgintza eta galdaragintzako produktu gehien dituztenek. Izan ere, sektore horiek negozio zifra haztea eta enplegua mantentzea espero dute. Aurreikuspenik txarrenak, berriz, eraikuntza, paper eta ikus-entzunezkoen sektoreetakoak dira. Enpleguari dagokionez, 12 kluster garrantzitsuenetatik lauk bakarrik espero dute lanpostu kopurua jaistea eta zazpik uste dute zifrak mantendu ahalko dituztela.\nIndustri Abagunearen Behatokia Industria, Berrikuntza, Merkataritza eta Turismo Sailaren eta bere menpeko SPRI sozietate publikoaren ekimena da. Sei hilean behin osoko bilkura bat egiten duen Behatoki honetan elkartu dira Bernabé Unda sailburua, Saileko goi-karguak eta Euskadiko industri sektoreko elkarte eta klusterretako idazkari nagusiak, zuzendariak edo kudeatzaileak. Bileran sektore bakoitzaren egoera azaltzen da eta partaide bakoitzak lehiakortasun faktoreen inguruan dituen kezkei buruzko eztabaida bat egiten da.\nIndustria, Berrikuntza, Merkataritza eta Turismo sailburu Bernabé Undak ireki du gaurko osoko bilkura, non azpimarratu baitu esportazioak direla lehiakortasunaren benetako adierazlea eta “oso bilakaera ona izan dutela”. Izan ere, iaz esportazioek errekorra lortu zuten Euskadiko historian, 21.000 milioi eurotik gorakoak izan baitziren. “Kanpoan saltzeko gai bagara –eta bagara-, horrek esan nahi du lehiakorrak garela. Lortu behar dugu gure inbertsioek isla bat izan dezatela kanpo merkataritzan eta baita ere inbertsio kopurua handitzea.\nUndak hausnarketa hori gogoratu du Harvard Unibertsitatean, Harvard-ek Euskadi aukeratu baitu lehiakortasun arloko mundu osoko eskualde eredugarri bezala ikertzeko. Gogoeta horrek funtsean dio lehiatu egin behar dugula hainbat faktoretan oinarrituz, hala nola, nazioartekotzea, merkatuari bideratutako teknologia, ekintzailetza eta finantzaketa. Industria, Berrikuntza, Merkataritza eta Turismo Sailak lehentasun bezala finkatu ditu politika horiek legegintzaldiaren azken txanpa honetan.\nBehatokiaren ondorioen artean klusterren eredua eta kluster arteko jarduerak aipatu dira, negozio aukera hobeak eta lehiakortasun handiagoa ekar ditzaketelako. Bertaratutakoak ados etorri dira esatean batasunak indarra dakarrela eta horren adibide argi bat da makina fabrikatzaileen eta osagai fabrikatzaileen elkarteak erakunde bakar batean elkartu direla 2011n.\nSektore aeronautikoa eta espaziala: Hegan elkartean 3.700 lagun enplegatzen dituzten 37 konpainia biltzen dira. 2011n 680 milioi euro fakturatu zituzten, 2010ean baino %4 gehiago eta aurten antzeko hazkundea edo handiagoa izatea espero dute. Enplegua ere %4 hazi da Euskadin eta 2012an ere hazkunde hori mantenduko dela uste dute.\nIkus-entzunezkoen sektorea: Eiken klusterrean 1.544 lagun enplegatzen dituzten 38 enpresa biltzen dira eta 2011n 93,9 milioi euroko fakturazioa izan dute. Krisiak gogorren astindu duen sektoreetako bat da.\nAutomobilgintzaren sektorea: 292 enpresa biltzen ditu eta 2011n 10.000tik gora milioi euro fakturatu zituen, 2010ean baino %5 gehiago. Aurten ere gorantz egitea espero dute. Enpleguari dagokionez, oraingoz 35.000 lanpostu dituzte eta 2012an ere gorantz egitea aurreikusten dute.\nEkipo ondasunak eta energia: 22.000 lagun enplegatzen dituzten 90 enpresa biltzen ditu eta 40.000 milioi euroko fakturazioa izan dute. Azken urteotako arazoen ondoren, petrolioaren eta gasaren sektoreek bilakaera hobea izan dute aurten.\nBio-zientziak: 1.300 lagun enplegatzen dituzten 31 enpresa biltzen ditu eta 57 milioi euroko fakturazioa izan dute. I+G-ko inbertsio zifrak (30 milioi inguru 2012an) mantendu egin dira eta enpresa gehienetako langile kopurua ere bai.\nEraikuntza: Eraikune klusterrean 11.500 lagun enplegatzen dituzten 80 enpresa daude eta 720 milioi euroko fakturazioa izan dute. Krisiak gogorren astindu duen beste sektoreetako bat da.\nEtxetresna elektrikoak: 3.525 lagun enplegatzen dituzten 7 enpresa biltzen dira sektore honetara eta 1.735 milioi euroko fakturazioa izan dute 2011n. Abagune ekonomiko txarrak etxetresna elektrikoen fabrikatzaileak kaltetu ditu gehien eta neurri txikiagoan bada ere osagai fabrikatzaileak ere bai, nahiz eta hauek fakturazioa mantendu duten. Aurten fakturazioa hobetzea espero dute, baina Euskadiko enplegu aurreikuspenak ez dira onak.\nElektronika eta telekomunikazioak: 11.400 lagun enplegatzen dituzten 267 enpresa daude Gaia klusterrean eta 2.911 milioi euroko fakturazioa izan dute. Aurten ordea negozio zifra apur bat jaitsi da. Hazkunde handia (%11) eman da enpresen nazioartekotzean.\nEsku-erreminten fabrikatzaileak: 1.876 lagun enplegatzen dituzten 26 enpresa biltzen dira sektore honetara eta 200 milioi euro inguru fakturatu dituzte, %7ko jaitsiera izan dutelarik. Atzerriko salmentak irregularrak izan dira, baina 2011n %4,5 handitu dira.\nGaldaragintza: 2.500 lagun enplegatzen dituzten 14 enpresa biltzen dira sektore honetara eta 337 milioi euroko fakturazioa izan dute 2011n. Aurtengo fakturazioa %28 hazi da eta neurri handi batean 2009-2010ean izandako galerak berreskuratu dira; enpleguak ere %6 egin du gorantz.\nMakina-erreminta: Euskadin 5.500 lagun enplegatzen dituzten 99 enpresa biltzen dira sektore honetara eta 910 milioi euro fakturatzen dituzte. Iaz %20 inguruko hazkundea lortu zuten negozioan eta esportazioetan. Makina fabrikatzaileen eta osagai fabrikatzaileen elkarteak erakunde bakar batean elkartu dira 2011n eta beren estrategiak indartu dituzte.\nIngurumena: Aclima klusterrean 2.867 lagun enplegatzen dituzten 84 enpresa daude eta 1.645 milioi euroko fakturazioa izan dute. Fakturazioa %2 hazi zen 2011n. Aurten negozioa apur bat handitzea espero da eta enplegua %4 haziko da. Urteko lehenengo seihilekoan %2ko igoera lortu da. I+G+B-n eginiko inbertsioak ere hazi egin dira, finantzaketarik egon ez arren.


Sonakay: Risto Mejide harritu duen euskalflamenko taldea • ZUZEU\nSonakay: Risto Mejide harritu duen euskalflamenko taldea –\nTelecinco kateko Got Talent saioko epaileak harritzea lortu du Donostiako Sonakay flamenko taldeak. Bart gaueko programan izan zen. “Mikel Laboa bakarlari euskaldun mitikoaren abesti bat aukeratu dugu. Askatasunaz mintzo den abestia. Euskaldun eta ijito bezala gure bi kulturak aldarrikatu nahi ditugu”, esan zuen taldeko abeslariak bart gaueko programan. Aurrean zituen Risto Mejide, Eva Hache, Jorge Javier Vazquez eta Edurne García epaimahahikideak.\nAbestia amaitu eta 4 epaileek beren iritzia eman zieten. Lehenik Edurne txundituta agertu zen halako nahasketa “arraroa” bezain ederra aurkeztu izanagatik. Eva Hachek berriz, galdetu zien ea zer demontregatik egiten ote zuten halako nahasketa. Eta azkar asko erantzun zioten musikariek: “Donostiarrak gara, ikastolan hazi eta heziak, eta txikitatik entzun ditugu Mikel Laboa, Benito Lertxundi, Camaron…”\n“Nahiko nuke herrialde honetan denak horren ondo fusionatzea”, bota zuen Risto Mejide, Operación Triunfon ezaguna egin zen pertsonaiak.\nBadirudi “oso arraroa” dela beraientzako, euskera eta bestelako tendentziak uztartzea. Euskal Herrian halakoetara aski ohituta gauden arren.\nGot Talent programako unea ikusteko, klik egin beheko irudian:\nGot Talent, Risto Mejide, Sonakay, telebista, telecinco\n8 pentsamendu “Sonakay: Risto Mejide harritu duen euskalflamenko taldea”-ri buruz\nzaccarias beltza 2018-02-15 19:47\nHoi dek gatzaaaa\nEz daukat hitzik aski.\nHar zak besarkada handi bat zaccarias beltzaren partetik!\nJosu Lavin 2018-02-17 13:46\nGoico estecan Loretchoa abesten dute.\nCinez bicainac eusco ijito hauec!\nJosu Lavin 2018-02-17 14:34\nEguia erran, payoac ez garen euscaldunoc bethi eduqui dugu gracia berheci bat.\nNagore 2018-02-19 23:19\nHik graziatik ez duk zipitzik ere, eta payoa ez den euskalduna ez dakit zer den, baina esukalduna ez, inondik ere. Eta alegra hadi!\nAmonamantangorri 2018-02-18 21:27\nGertakaria “hunkigarria” izan dela, bai. Sonakay taldeak gertakari “hunkigarri” horrekin Euskal Herri osoan emanaldiak emateko aukera izanen duela eta beharbada flamenkoa gure kultura-adierazpenaren parte izatea lortuko dela, denon aberasgarri, baita ere.\nEuskal kultura-adierazpide batek Risto Mejideren, Espainiako Zinema Akademiaren edo beste ezein espainiar autoritateren oniritzia jasotzen duen aldioro euskaldunoi txirla kla-kla jartzen zaigula, baita ere.\nXerapio 2018-02-20 09:42\nZe zerikusi ote du ba, kulturen nahasketa naturalak askapen borrokarekin?\n“Begira, hain gaiztoak diren euskaldunen artean ere badago jende jatorra. Hainbeste gorroto gaituztenen herrian, bada maite gaituenik!”. Hori da mezu penagarria.\nPenintsulako kulturen aurka irudikatzen gaituzten espainiarrek, gu kateto moduan utzi nahian, euren ulermen gaitasun murritza besterik ez dute erakusten. Ignorantzia, aurreiritzia eta erabateko kritikotasun eza.\nGora flamenkoa eta kultura!\nNagore 2018-02-19 23:16\nBertsioa txarra, ezin txarragoa, oka egiteko tamainakoa. Eta horien iruzkinak, komun zulotik behera aspaldi joan ziren gure etxean. Zer den kolonialismoa eta probintzalismoa. Kaka zaharra! Zer flamenkoa edozer kantatzekoa aitzakia da, baina oso merkea eta itsusia.\nzaccarias beltza 2018-02-20 00:09\nJoer baino zer pasatzen yako neska honeri? Zer, erreta zaus ala? fijo ez dosula larrue jo azken bi urtiotan, edota feminista horretaiko bat sasela, aspiko motza urdindute, asko eta asko dabisen moduen.


Musika, antzerkia eta dantza arloko elkarteentzako diru laguntzak eskatzeko epea ere zabalik — Zumaia\nMusika, antzerkia eta dantza arloko elkarteentzako diru laguntzak eskatzeko epea ere zabalik\nEskaerak aurkezteko epea apirilaren 14ra arte egongo da zabalik. 2022 urte osoko jarduerak barnebiltzen ditu deialdiak, egindakoak eta egingo direnak.\n2022. urte osoan zehar antolatutako ekitaldiak barnebiltzen ditu deialdiak, orain artean egindakoak eta egitekoak direnak; eta urte osoko jarduerengatik zein ekitaldi puntualengatik emango da laguntza.\nEskaerak apirilaren 14ra bitartean aurkeztu ahal izango dira, eta argibideak behar dituztenek Alondegiko bulegora deitu dezakete (943 86 10 56). Eskaera orria dagozkion eranskinekin batera aurkeztu beharko dute elkarteetako ordezkariek, Herritarren Arreta Zerbitzuan (udaletxean), Alondegian zein egoitza elektronikoaren bidez.\nMusika, antzerkia eta dantzaren alorrean lana egiten duten elkarteei dirulaguntzak emateko 2022 urteko deialdia.\n> Eskaera orria (epea: apirilak 14)\nAste honetan bertan kultur eta aisialdi alorrean lan egiten duten elkarteei zuzendutako dirulaguntzak eskatzeko epea zabaldu du Udalak, orokorra eta herriko festetako ekitaldiei zuzendutakoa. Kasu horretan apirilaren 9an amaituko da eskaerak egiteko epea.\n>> Dirulaguntza guztiak\nAlokairurako dirulaguntza eskatzeko epea zabalik 2021/11/03


Bitcoin Pizza Day - Binance-k 52.200 $ BTC Pizza - Cazoo balio du\nBitcoin Pizza Eguna - Binance-k 52.200 $ BTC Pizza balio du\nHasiera » Hasiera » Bitcoin Pizza Eguna - Binance-k 52.200 $ BTC Pizza balio du\nTags: Bitcoin Pizza Eguna\nIrakurtzeko denbora: 4 minutu\nUrtero gertatzen da, Bitcoin Pizza Day! Ez al dakizu zer den? 18eko maiatzaren 2010an foro bateko tipo batek 10.000 Bitcoins ordaindu zituen pizza batengatik ospatu den urteurren hori da. mila milioi milioi dolarreko pizza ... ikara. Jarraitu helbidea aurkitzeko laszlo erabiltzailearen jatorrizko mezua. Interneteko komunitateak, gozoa eta arduratsua, beraz, Bitcoin Pizza eguna ospatzen du urtero maiatzaren 18an! Espero dut lazlo Scrooge Scrooge baino aberatsagoa dela, eta pala honek hartzen duela.\nNolanahi ere, Binancek Collect & Win promozio berezia prestatu du Bitcoin Pizza labean bost osagai bereziak arrakastaz biltzen dituzten Binanceko kide guztientzat: modu honetan erreklamatu daiteke BTC-ko 52.200 dolarreko saria.\nCazoon irakurtzen duzun lehen aldia al da? Ongi etorri!\nOharrak eta ikerketa kriptografia mundutik transkribatzen ditut. Hau da nire helburua. Harrezkero Binance erabiltzen dut, izena ematea pentsatzen ari bazara nire erreferentzia kodearekin egitea eskatzen dizut https://www.binance.com/en/register?ref=EV6X8DW5 (erreferentziaren IDa: EV6X8DW5) eta% 20ko deskontu komisioak izango dituzu berehala, betirako. Zergatik ez?\nBaina harpidetu nahi baduzu, egin zure erara, ez esan dizudalako edo Youtubeko norbaitek lamboa bere autoaren zuloan esan duelako. Inbertitzeak arriskua dakar beti. Gogoratzen al zara 1929an Estatu Batuetan? Etxe orratzetatik jauzi egiten ari ziren magnatoak inbertitzaileak ziren. Gogor jokatu zuten, asko arriskatu zuten eta, beraz, asko gal zezaketen. Baina inbertsioak ia zientifikoa izan behar du, nire ustez, batez ere plangintzaren zatian: ezin duzu galdu inolako inbertsio gehiago galtzeko. Joko arriskutsua da, nola jokatu jakin behar da. Ez naiz finantza aholkularia, eta ez nuke inoiz hartuko zure dirua xahutzeko aholkua emateko askatasuna.\nNire oharrak transkribatzen ditut, hori da guztia. Blokeo batean, moleskine batean, Goethe bezalako zuhaitz baten azpian jarri eta informazio hori niretzat egin nezake. Baina informazio hau interneten aztertu dut batez ere .. zerbait itzultzeko garaia da. Nire hitz hauek baliagarriak badira, pozik nago. Baina ez inbertitu ezer Interneten norbaitek gomendatzen duelako.\nArauak eta jarduera-aldia\nBakari Berrien Saria: $ 50 bakoitza (200 irabazle guztira)\nSaria opari zortedunei: 20.000 $ irabazteko! (20 irabazle guztira)\nInork ez du galtzen saria: erreklamatu 22.200 $ -ko kuota BTC sarian\nSaria Binance 2021 Bitcoin Pizza Day NFT edizio mugatuan\nNola irabazten duzu?\nNola bildu ditzaket osagaiak?\nPartekatu sare sozialetan osagai gehiago lortzeko\nBurutu Saioa hasi Binancean jasotako osagaiak egiaztatzeko\nArauak eta Jarduera aldia\nNegoziazio epea maiatzaren 19tik 00: 00etara (UTC) 25eko maiatzaren 2021a arte da 11:59 (UTC).\nErabiltzaile kualifikatu guztiakBinance kontu bat erregistratzen dut jarduera-aldian eta egosi Bitcoin pizza (bost osagai bereziak arrakastaz biltzen) 50 $ irabazteko aukera izango du BTC tokenetan zortearen zozketaren bidez (Lucky Draw - https://www.binance.com/en/support/faq/fd462f034aed44439ef6c636b9aaf345).\nJardueran zehar Bitcoin Pizza (bost osagai bereziak bilduz) sukaldaritza egin duten erabiltzaile kualifikatu guztiek (New Baker Reward irabazleak izan ezik) 1.000 $ BTC token bidez irabazteko aukera izango dute Zorioneko zozketa.\nNew Bakers Reward edo Lucky Bakers Reward irabazten ez duten erabiltzaile kualifikatu guztiek 22.200 $ sari banatuko dituzte BTCn. Sari kuota erabiltzaile kualifikatu bakoitzaren merkataritza bolumen proportzionalaren arabera kalkulatuko da Erabiltzaile kualifikatu guztien merkataritza bolumen osoarekiko.\nErabiltzaile kualifikatu bakoitzaren BTC saria formula hau berdina da: (erabiltzaile bakoitzaren merkataritza bolumen efektiboa / kualifikatutako erabiltzaile guztien merkataritza bolumen eraginkorra) * Guztira 22.200 $ -ko saria BTCn\nAktiboan zehar bost osagai bereziak bildu eta Bitcoin Pizza prestatzen duten erabiltzaile kualifikatu guztiek zorioneko zozketarako eskubidea izango dute. Hogeita bi irabazle zozketatuko dira eta edizio mugatuko NFT bat jaso ahal izango dute 22eko uztailaren 1erako (UTC), ondoren Binance NFT Marketplace Ofiziala zuzenean egongo da.\nBildu bost osagai bereziakjarduera orria (jardueraren orria) Bitcoin Pizza labean jartzeko. Behin eginda, 52.200 dolarreko kuota BTCn irabaziko duzula ziurtatuta zaude! Benetako begia, Binancek ez du azaltzen zer den akzio hori. Agian% 0,0004 da, baina amonak esan bezala "arrautzetan kaxa bat baino hobea da kaxa bat di arrautzak ".\nOsatu merkataritza gutxienez 100 USDT bikote kualifikatuetan BTC / USDT lekua eta marjinarekin;\nEDO gutxienez 3.000 USDT edo BUSD sailkatzen diren merkataritza bikoteetan USDⓈ-M Etorkizunak;\nEDO gutxienez 30 kontratu sailkatutako merkataritza bikoteetan COIN-M Etorkizunak.\nGoiko transakzio kualifikatu bakoitzaren ondoren, erabiltzailea helbidera joan daiteke jardueren orria (https://www.binance.com/eu/activity/collect) ausazko osagai bat desblokeatzeko.\nPartekatu falta diren osagaiak sare sozialetan eta eskatu zure lagunei gehigarriak bidaltzeko!\nPartekatu zure osagai gehigarriak sare sozialetan eta trukatu sukaldaritzarako behar dituzunekin Bitcoin Pizza ezin hobea.\nBaldintzak eta baldintzak egiaztatu daitezke Binance-n.\nBinance: berehalako kreditu transferentzia SEPA transferentzia elektronikoarekin\nSorare: zer txapelketa daude udan? 2022an eguneratua


Euskal Herria Bildu - EH Bilduren ekimenez, Emakume Nekazarien Estatutua martxan jartzeko eskatu dio Legebiltzarrak Jaurlaritzari\nEH Bilduren ekimenez, Emakume Nekazarien Estatutua martxan jartzeko eskatu dio Legebiltzarrak Jaurlaritzari\nEva Lopez de Arroyabek salatu du Gobernuak ez dituela aktibatu Legeak aurreikusten dituen politikak emakume baserritarrek jasaten duten diskriminazioa gainditzeko eta bere lana profesionalki aitortzeko.\nEH Bilduren ekimenez, Legebiltzarrak aho batez onartu du gaur Emakume Nekazarien Estatutuaren aldeko mozio bat. Eva Lopez de Arroyabe legebiltzarkideak gogoratu duenez, “bi urte eta erdi pasa dira Legea onartu zenetik, baina betebeharrak egin gabe daude Gobernuaren aldetik, Tapia sailburuak berak aitortu zuen bezala. Horregatik, beharrezkoa ikusten dugu neurri zehatzak hartzea emakume nekazarien egoera larria argitaratzeko eta salatzeko”.\nEH Bilduko legebiltzarkideak salatu du historikoki, eta baita gaur egun ere, emakumeak nekazal munduan egindako lana isila dela, ikusezina eta aitorpen profesionalik gabekoa: “Emakume nekazarien desberdintasun egoera agerikoa da. Milaka emakume daude lan produktibo eta erreproduktiboa bereizi ezinean; txikien eta zaharren zaintza eta baserriko lana aurrera eramaten; lan eskubide zalantzagarriak pairatzen nekazaritza eta laborantzan … Lehenengo sektorean emakumea izateak oinarrizko eskubideen gabezia suposatzen du, buruz jotzea edozein berdintasun aukera errealaren kontra”.\nEmakume Nekazarien Estatutuak diskriminazio horri amaiera emateko helburua du, baina, horretarako, Gobernuaren bultzada behar du.\nLegebiltzarkideak gainontzeko legebiltzar-taldeen ahalegina ere eskertu du, Osoko Bilkurak aho batez onartu duelako Estatutuaren aldeko ekimena. Bertan agertzen denez, Legebiltzarrak Jaurlaritzari eskatzen dio urte bukaera baino lehen aurkez dezala Estatutua betetzeko egutegi bat eta aurrera eraman behar diren neurriak finantzatzeko aurrekontua, eragile guztien parte-hartzearekin eta, bereziki, nekazal emakumeekin elkarlanean.


Bisita gidatuak Tafallako gune historikora uztaila eta abuztuan - Ayuntamiento de Tafalla/Tafallako Udala HOME\nErantzundako galderak: 2011-2015\nErantzundako galderak: 2015-2019\nHarremanetan jarri udal taldeekin\nAurrekontua eta kontuak\nUdal Euskara Zerbitzua\nArau fiskalak 2020\nOrdenantza ez fiskalak\nIndarrean dagoen Hirigintzako Araudia\nHiri-mugikortasun iraunkorrerako Plana\nHIRIGUNE HISTORIOKOAren Barne-eraberritzeko plan berezia (PERI)\nEsparrua eta Memoria\nUdal akten laburpena\nOsoko Bilkura Akordioak 2019\nOsoko Bilkura Akordioak. 2018\nOsoko Bilkura Akordioak. 2017\nOsoko Bilkura Akordioak. 2016\nOsoko Bilkura Akordioak. 2015\nOsoko Bilkura Akordioak. 2014\nOsoko Bilkura Akordioak. 2013\nOsoko Bilkura Akordioak. 2012\nOsoko Bilkura Akordioak. 2011\nOsoko Bilkura Akordioak. 2010\nOsoko Bilkura Akordioak. 2009\nOsoko Bilkura Akordioak. 2008\nOsoko Bilkura Akordioak. 2007\nAcuerdos Pleno Osoko Bilkura Akordioak. 2006\nOsoko Bilkuren bideoak\nTafallako gida naturala\nTafallako autokarabana zerbitzugunea\nFolklore, Jaiak, Erromeriak\nUztailak 13 - Abuztuak 24\nBisita gidatuak Tafallako gune historikora uztaila eta abuztuan\nBisita hauek Tafallako udarako agendako beste puntu erakargarri bat dira, garai honetan Erdialdea bisitatzen duen jende kopurua ugaria dela kontuan izanik.\nOsotara 4 bisita egingo dira Tafallako gune historikora, haietako 3 antzeztuak, uztailak 13 eta abuztuak 10 eta 24 larunbatetan eta bestea konbentzionala, abuztuak 11 igandean.\nGuztiak 12:00etan aterako dira udaletxeko atetik. Sarrerak www.entradas.guiartenavarra.com orrialdean erosi daitezke eta egunean bertan modu presentzialean bisita hasi baino lehen.\nBisiten prezioa 3€koa izango da, prezio murriztu bat, hauen gastuaren zati handi bat Udalak ordaintzen duelarik. 13 urte baino gutxiago dituzten pertsonek ez dute ordaindu beharrik.\nBisita hauen helburua Tafallako turismoa dinamizatzea da, bertako alde zaharra modu dibertigarri eta dinamiko baten bidez erakutsiz. Hauei buruzko informazio gehiago izateko 948 741 273 (Guiarte Zerbitzu Turistikoak) zenbakira deitu daiteke.\nTxalo Producciones “Losers”\nANTZERKIA Ekainak 5 ostirala Manuel eta Sandra adinean aurrera doaz –ia berrogei-, eta gizakiok tenore horretara ailegatuta, gizarteak markatutako baldintzetatik ez dute bat bera ere betetzen: Umerik ez, bikoterik ez, etxerik ez… Horregatik, euren buruak […] ...Ekainak 5\nLa Tafallesa Musika Banda “Grandes solistas. Sebastián Pitré y Mariano García”\nMUSIKA Ekainak 6 larunbata Oraingo honetan La Tafallesa Musika Bandarekin batera bi artista handi izanen dira: Sebastian Pitré gitarrista argentinarra eta Mariano Garcia Aragoiko Musika Kontserbatorio Nagusiko saxofoi irakaslea. Musikaren bi izen handi, La Tafallesa-ko […] ...Ekainak 6\nZinemarako sarreren salmenta\nIkuskizunetarako sarreren salmenta


Uhin geldikorrak soka ez homogeneo batean\nUhin geldikorrak, soka ez homogeneo batean\nUhinen ekuazio diferentzialaren soluzioa\nSokaren bibrazio-moduen maiztasunak\nUhin geldikorren anplitudea\nOrri honetan uhin geldikorrak aztertuko ditugu, bi muturretatik lotuta dagoen soka batean, baina soka ez da homogeneoa izango, sokak bi erdialde ditu eta erdialde bakoitzak dentsitate lineal ezberdinak izango ditu.\nDei diezaiogun sokaren luzerari 2L, erdialdeetako bakoitzaren luzera L, eta bakoitzaren dentsitate lineala m1 eta m2. Sokaren tentsioa berdina da erdialde bietan, T, eta eskumako muturrean eskegitako pisu batez gobernatzen da. Ikusiko dugunez, uhin geldikorrek nodo kopuru ezberdinak dituzte sokaren erdialde bakoitzean.\nHona hemen uhinen ekuazio diferentzialak sokaren bi erdialdeetan:\nΨ sokaren zeharkako desplazamendua da (norabide bertikalean), sokaren x posizioaren eta t aldiunearen araberakoa.\nv1 eta v2 dira uhinaren abiadurak sokaren ezkerreko eta eskumako erdialdeetan:\nSoka homogeneoaren kasuan bezala har dezagun horrelako soluzioa (uhin geldikorraren itxurakoa):\nΨ(x,t)= y(x) sin(ωt)\nSokaren puntu bakoitzak oszilatu egiten du norabide bertikalean ω maiztasun angeluar berarekin baina anplitudea x posizioaren araberakoa da: y(x).\nSoluzio hori ordezkatzen badugu uhinen bi ekuazio diferentzialetan, H.H.S-aren ekuazio diferentzialak ateratzen dira, baina y eta x-ren menpekoak:\nEkuazio diferentzial horien soluzioak honelakoak dira:\nk1=ω/v1 eta k2=ω/v2 uhin zenbakiak dira.\nA1, B1, A2 eta B2 koefizienteak determinatzen dira mugalde baldintzekin: Batetik, bi mutur finkoak: x=-L eta x=+L. Eta bestetik, y(x) soluzioa jarraitua izan behar da bi erdialdeen arteko mugan, x=0.\nUhin geldikorraren jarraitasuna\nx=0 puntuan bi erdialdeak elkartzen dira, beraz, batetik, uhin geldikorra deskribatzen duen funtzio matematikoa jarraitua izan behar da puntu horretan eta, bestetik, bere lehen deribatua x-rekiko ere bai:\ny1(0) = y2(0) beraz, B1=B2\nHortaz, uhin geldikorraren anplitudea deskribatzen duen y(x) funtzio matematikoa honelakoa izango da erdialde bakoitzean:\ny2(x)=A1(k1/ k2)sin (k2x)+B1cos(k2x)\nSokaren bi muturrak finkoak dira, bata x= -L posizioan eta bestea x=+L. Derrigor bete behar da:\ny1(-L)=0 eta y2(+L)=0\nA1sin (k1L) = B1cos(k1L)\nA1(k1/k2)sin (k2L) = -B1cos(k2L)\nGoiko ekuazioa behekoaz zatituz, A1 eta B1 koefizienteak eliminatzen dira, eta hona emaitza:\nSokaren bibrazio-moduen maiztasunak kalkulatzeko, honako ekuazio transzendentea ebatzi behar da:\nHorretarako, honako bi funtzioak irudika daitezke grafiko berean:\nbiak f maiztasunaren menpe.\nEbakidura-puntuen abszisak dira, hain zuzen, bibrazio-moduen maiztasunak: f1, f2, f3, … ondoko irudiak erakusten duen bezala:\nIrudiak erakusten du lehen funtzioa urdinez (v1=40 m/s), eta bigarren funtzioa gorriz (v2=80 m/s); bi kasuetan, sokaren bi erdialdeen luzerak berdinak dira eta L= 1m.\nEbakidura-puntuak kalkulatzeko erdiko puntuaren prozedura numerikoa erabili da. Honako ekuazio transzendentea ebatzi behar da:\nFuntzio hori grafikoki irudikatuz, ikusten da ez dela oso egokia erdiko puntuaren prozedura numerikoa aplikatzeko (tangente funtzioak oso malda handia duelako). Hobe da beste modu batez adieraztea:\nOndoko irudiak erakusten du funtzio hori f frekuentziaren menpe (f, ω=2πf ) eta v1=40 m/s , v2=80 m/s eta L=1 m. Kasu honetan, funtzio horren "zeroak", alegia, ardatz horizontala mozten duten puntuak dira, izan ere, bibrazio-moduen maiztasunak: f1, f2, f3, …eta zenbakizko datu horiekin: 12.2, 27.8, 40.0, 52.2, 67.8, 80.0,.. Hz\nMugalde baldintzak aplikatu ondoren geratu diren bi ekuazioetatik A1 bakan daiteke eta ordezkatu y1(x) eta y2(x) funtzioetan, alegia, uhin geldikorraren anplitudea deskribatzen duten funtzioetan, sokaren bi erdialdeetan:\nBibrazio modu baterako: ω=2πf.\nBeraz, B1 eskala-faktore hutsa da. Bibrazio-modu guztiak eskala berean irudika daitezen, B1 koefizientea kalkulatzen da kurbaren azpiko azaleratan honako baldintza ezarrita:\nEzkerreko integrala urdinez margotutako azalera da eta eskumako integrala gorriz margotutako azalera.\nZenbait eragiketa burutu ondoren, honako emaitza lortzen da:\nEmaitza hori lortzeko honako integralak erabili dira:\nEta modu berean sokaren eskumako aldea.\nZenbait maiztasunetan, gerta daiteke aldi berean, sin(ωL/v1) = 0 eta sin(ωL/v2) = 0. Esaterako, zenbakizko datu hauekin: v1=40 m/s , v2=80 m/s eta L=1 m, hona hemen baldintza hori betetzen dituzten maiztasunak:\nBatetik, sin(ωL/v1)=0 izateko 2πf1L/v1=n1π (eta n1 zenbaki osoa). Orduan, f1=20n1 maiztasunetan:\nf1= 20, 40, 60, 80, 100,…Hz\nBestetik, sin(ωL/v2)=0 izateko 2πf2L/v2=n2π (eta n2 zenbaki osoa). Orduan, f2=40n2 maiztasunetan:\nf2= 40, 80, 120 … Hz\nHona hemen maiztasun komunak: f1= f2= 40, 80, 120… Hz\nMaiztasun berezi horietan f1=n1v1/(2L) eta f2=n2v2/(2L) eta gainera betetzen bada, n1v1=n2v2 (n1 eta n2 zenbaki osoak).\nSokaren bibrazio-modu horietan azalera infinitu bilakatzen da eta B1-ek zerora jotzen du, baina bibrazio-moduaren y(x) anplitudea, ez da nulua eta jarraian kalkulatuko dugu bere adierazpena:\nBibrazio-moduen maiztasunak ematen dituen ekuazio transzendea baldintza hau betetzen denean:\nHonakoa ere betetzen da:\nBaldintza hori ordezka daiteke, B1 eskala-faktorea kalkulatzeko erabiltzen den adierazpen potoloan:\nOndoren, faktore komuna atera daiteke honako zatidura:\nEta baldin sin(ωL/v1)→0 orduan c→∞, eta ateratzen da:\nMaiztasun berezi horietan, bibrazio-moduen anplitudeak honela adieraz daitezke:\nEta baldin sin(ωL/v1)→0\nEgiazta daitekeenez, funtzio horiek x=0 posizioan jarraitasun baldintza betetzen dute eta mugalde baldintzak betetzen dituzte x=-L eta x=L posizioetan.\nUhinaren v1 abiadura sokaren ezkerreko erdialdean, Abiadura 1 izeneko desplazamendu-barrari saguaz eragiten.\nUhinaren v2 abiadura sokaren eskumako erdialdean, Abiadura 2 izeneko desplazamendu-barrari saguaz eragiten.\nSokaren erdialde bien luzerak finkotzat hartu dira: L=1 m.\nProgramak, erdiko puntuaren prozedura numerikoaz, sokaren lehen bost bibrazio-moduen maiztasunak kalkulatzen ditu.\nHasteko, sokaren lehen bibrazio-modua irudikatzen da: ω=2πf1 maiztasunekoa:\nΨ1(x,t)= y1(x)· sin(ωt) ezkerreko erdialdean, -L<x<0.\nΨ2(x,t)= y2(x)· sin(ωt) eskumako erdialdean, 0<x<+L.\nHurrengoa>> botoia sakatuz, hurrengo bibrazio-modu normalak irudikatzen dira, alegia, f2, f3, f4 ..., maiztasunetakoak, eta Aurrekoa<< botoia sakatuz, aurreko modu normalak.\nIkus daitekeenez, soka ez homogeneoak nodo-kopuru ezberdinak izan ditzake sokaren erdialde bakoitzean.


Frankenstein agurgarria - Oihaneder Euskararen Etxea\nHasiera » Agenda » Frankestein agurgarria\nFrankestein agurgarria Ana Galarraga eta Petti\nFrankenstein agurgarria ikuskizuna gutun baten irakurketa da. Victor Frankensteini zuzendutako gutunarena, zehazki.\nAna Galarraga Aiestaran zientzia-komunikatziale eta kultura-zaleak sortu du testua, kezka zientifiko, etiko, feministak eta literarioak txirikordatuz, eta Juan Luis Perez Mitxelena Petti musikariaren ahots eta kantuen laguntzarekin errezitatzen du.\nFrankenstein liburua gutun bat da, berez. Eta, ikuskizuna, gutunaren formatuak zuzenean ikusleei hitz egiteko aukera ematen du:\nZein dira zientziaren mugak? Aurreikusi gabeko ondorioak daudenean, norena da ardura? Zer pisu dute,oraindik, erruak eta damuak? Zergatik ukatzen zaio aitortza Mary Shellyri? Lurpera liteke iragana? Nor da munstroa?\nHartu Frankenstein liburua (Mary Shelley, 1818). Atera erraiak.\nNahasi esperimentu zientifikoekin, Despentesen pentsamenduarekin, gorpuekin eta hildakoen bihotzekin. Gehitu etika eta astindu feminismoarekin.\nJantzi Pettiren musikarekin.\nEntzun Ana Galarragaren eta bien ahots eta gorputzetatik.\nEkitaldi-mota: errezitaldi musikatua\nGonbidapenak eskuratzeko 3 bide egongo dira apirilaren 13tik aurrera. Goizeko 10etatik aurrera irekiko dira hirurak:\nTelefonoz eskatuta (615 986 832), 10:00etatik 12:00etara\nEgoerak eskatzen dituen segurtasun baldintzak bermatzeko neurriak hartuta gauzatuko da jarduera hau. Kontsulta itzazu indarrean dauden neurriak.\nJarduera hau doakoa eta sarrera librekoa da, baina lekua ziurtatze aldera, gomendagarria da gonbidapenak aurrez eskuratzea Oihanederren webgunearen bitartez; horretarako emanaldia baino astebete lehenago irekiko da aukera, eta hasi baino ordubete lehenago itxiko. Gonbidapena eskuratu dutenek izango dute lehentasuna.


Euskara lanean txertatzeko erronka abiatu dute Arabako enpresek — TUlankide MONDRAGON\nGarraio bertikal irtenbideak\nArabako Enpresen Foroaren hirugarren bileran enpresentzako baliagarri diren adibideak eman dituzte:\nDanobatGroup-eko Idoia Bustinduyk telematikoki parte hartu du gaurko saioan.\nEuskaliteko Ainhoa Egaña eta HPSko Alberto Telleriak Hizkuntzen Kudeaketa praktika bilatzailearen aurkezpena egin dute. Egañak, gainera, Euskaliten bildu dituzten zenbait enpresen adibideak partekatu ditu.\nIdoia Bustinduy DanobatGroupeko Kokmunikazio arduraduna eta Euskara planeko koordinatzaileak barne eta kanpo komunikazioan eman dituzten pausoak azaldu ditu.\nUlma Taldean aholkulari lanetan ari den Emuneko Izar Larrañagak pertsonen kudeaketaren inguruko azalpenak eman ditu: harrera plana, harrera protokoloa, euskara ikastaroak, etab.\n2021 urteko Arabako Enpresen Foroan parte hartu duten 13 entitateen logoekin mapa bat osatu dute, eta bertan islatu dituzte enpresek aurrera begira hartu dituzten erronka eta konpromisoak.\nEusko Jaurlaritzak, Arabako Foru Aldundiak eta Gasteizko Udalak iaz martxan jarri zuten foroa, Lanabes ekimenaren barruan, Arabako arlo sozioekonomikoan euskara sustatzeko.\nEusko Jaurlaritzak, Arabako Foru Aldundiak eta Gasteizko Udalak iaz martxan jarri zuten foroa, Lanabes ekimenaren barruan, Arabako arlo sozioekonomikoan euskara sustatzeko. Bai Euskarari Elkarteak izan du 2021eko foroa kudeatzeako ardura. Datorren urteari begira, enpresek foroak jarraipena izatea eskatu dute, konpromisoen jarraipena egin eta enpresa gehiago ekimenera batu ahal izateko.


Pazkoaldiko 6. igandea – C (Joan 14,23-29)\nUrteko 25. igandea – C (Lukas 16,1-13)\nDOMINGO 25 (C) Fray Marcos\nDomingo 22 de septiembre de 2019 – 25º Ordinario de Koinonía.\nJESUSEN AZKEN DESIOAK\nIkasleei agur egiten ari da Jesus. Triste eta koldarturik ikusten ditu. Guztiek dakite azken uneak bizitzen ari direla beren Maisuarekin. Zer gertatuko da Maisua joatean? Norengana jo ahal izango dute? Zein izango dute babesle? Bihotz eman nahi die Jesusek, bere azken desioak azalduz.\nEz dadila gal nire Mezua. Horra Jesusen lehen desioa. Ez dadila ahaztu Jainkoaz eman dien Berri Ona. Bere jarraitzaileek gorde dezatela bizi-bizi Aitaren gizabidezko egitasmoaren oroitzapena: hainbat aldiz aipatu dien «Jainkoaren erreinu» hori. Maite badute, hona lehenik egin behar dutena: «maite nauenak gordeko du ni hitza… maite ez nauenak ez du gordeko».\nHogei menderen buruan, zer egin dugu Jesusen Ebanjelioaz? Leial gordetzen al dugu ala hura manipulatzen ari gara geure probetxurako? Onartzen al dugu bihotzean ala hartaz ahazten ari gara? Jator aurkezten al dugu ala geure irakaspenen pean ezkutatzen dugu?\nAitak Babesle bat bidaliko duzue nire izenean. Jesusen bigarren desioa da. Jesusek ez ditu umezurtz utzi nahi. Ez dute sumatuko bera falta denik. Aitak Espiritu Santua bidaliko die, beragandik urruntzeko arrisku guztitik babestuko dituena. Jesusengan beragan sumatua dute Espiritu hori, nola eragin dion pobreengana; Espiritu horrek berak eragingo die berei ere norabide berean.\nEspirituak «irakatsiko die» berak irakatsi eta erakutsi dien guztia hobeto ulertzen. Bere Berri Ona gero eta sakonago hartzen lagunduko die. Hark «gogoraraziko die» entzun izan diotena. Hark heziko ditu Jesusen bizieran.\nHogei menderen buruan, zer espiritu da nagusi kristauen artean? Jesusen Espirituari uzten al diogu gida gaitzan? Gai al gara Jesusen Berri Ona eguneratzeko? Adi al gaude sufritzen dutenen aurrean? Norantz eragiten digu gaur egun Jesusen Espirituaren arnasa berritzaileak?\nNeure bakea demaizuet. Jesusen hirugarren desioa da. Beragan ikusi duten bake bera bizi dezaten nahi du Jesusek, Aitarekin duen elkartasun barne-barnekoaren fruitu den bakea. Bere bakea eman die erregalu. Ez da munduak eman dezakeena bezalakoa. Beste bat da. Bihotzean jaioko zaie, baldin eta Jesusen Espirituari harrera egiten badiote.\nHorixe da kutsatu behar duten bakea noranahi iristen diren guztietan. Horixe da zabalduko dutena Jainkoaren erreinua hots egitean, mundu sanoago eta zuzenago bati bidea urratzean. Ez dute galdu behar sekula bake hori. Jesusek errepikatzen du: «Ez dadila jar dar-dar zuen bihotza, ez dadila koldartu».\nHogei menderen buruan, zergatik zurruntzen gaitu beldurrak etorkizunaren aurrean? Zer dela-eta horrenbeste errezelo gizarte modernoaren aurrean? Jende asko da Jesusen gose. Frantzisko aita santua Jainkoaren erregalua da. Egoera osoak gonbidatzen gaitu Jesusekiko eta haren Ebanjelioarekiko leialagoa den Eliza baterantz.\nEsa es la paz que han de contagiar siempre que lleguen a un lugar. Lo primero que difundirán al anunciar el reino de Dios para abrir caminos a un mundo más sano y justo. Nunca han de perder esa paz. Jesús insiste «No os inquietéis ni tengáis miedo».


Mesfidantza gehitxo | Kirola | Berria\nSantanderren jokatuko dute Eusko Label ligako hirugarren estropada, gaur, oso fidagarria ez den eremuan. Bada hautagairik Orioren nagusitasuna hausteko\nSan Pedro, Isuntza, Astillero eta Cabo, ziagoba ematen, joan den igandean, Zierbenan jokatutako estropadan. MARISOL RAMIREZ / FOKU Tamaina handiagoan ikusi\nEusko Label ligak Euskal Herritik kanpo du gaur estropada, Espainian izango baitira arraunlariak: Santanderren. Arraunlariek hiri horretako eremuaren izena entzuten dutenean, halako hotzikara antzeko bat izaten du gorputzean barrena, ez baita leku fidagarria. Prestaketa garaian, Kantabria aldeko traineruen arteko estropadak jokatzen dituzte han ia beti, eta, hango emaitzak hemengo arraun elkarteetara heltzen direnean, inork ez die sinesgarritasun handirik ematen, bai baitakite gorabehera handiko estropada lekua dela gaurkoa.\nUr lasterren eragina handia izaten da, eta gorabeheratsua. Kale batean eragin jakin bat izan dezakete, eta albokoan, handik metro gutxira, beste bat. Ura behera emana dela jokatuko dute gaur (18:25, ETB1), eta urak beherako bidean erdia eginda edukiko du Eusko Label ligakoak arraunean hasten direnerako. Indarra izango dute ur azpiko indarrek.\nNaturaren apeta bihurriak gutxi ez, eta Santanderko portuan hain ugariak diren itsasontzien joan-etorriari ere begia jarri beharko diete arraunlari, patroi eta entrenatzaileek. Lehen, behintzat, hala izaten zen, eta orain ere arrisku handia dago hala izateko. Eremuaren erdian gurutzatu den ontzitzarra, hark utzitako olatuxka kaltegarria... zenbat horrelako ez zituzten pairatu Santanderren garai bateko arraunlariek.\nEstropada lekua betiko lekutik pixka bat mugitu dute, baina mesfidantza handiarekin ibiliko dira denak, eta, txandako eta beste txandetako aurkariak ez ezik, bestelako kontrario zitalak ere izateko ere arrisku handia egongo da gaur. Kirol jardunari dagokionez, badu galdera nagusi bat gaurko jardunak: izango al da inor gai Oriok lehen bi estropadetan erakutsitako nagusitasunari balantza eragiteko?\nHautagaiak badaude, eta ez gutxi. Orain astebete liga hasi aurrekoak, hain zuzen ere: Zierbena, Donostiarra, Santurtzi, Hondarribia eta Urdabai. Orio edo beste horietako batek gaur bandera astintzea ez da ezustetzat joko, gaia sobera dutelako horretarako.\nTxanden banaketari dagokionez, ligako sailkapenak zehaztuko ditu gaurkoan, larunbatero bezala. Ohorezko txandan ariko dira Orio liderra, Zierbena, Donostiarra eta Hondarribia. Bigarrenean, Santurtzi, Urdaibai, Kaiku eta Ondarroa elkartuko dira, laurak ere Bizkaiko traineruak. Aurrenekoan, berriz, Caboko galiziarrak, Isuntza, San Pedro eta Astillero ariko dira.\nGaldera ugari erantzun zain\nGauzak ondo direla, bere-berean, bigarren edo azkeneko txandan behar luke garaileak, aurrenekokoak beste lehia batean baitira: mailari eutsi nahian. Orioren kontrario norbait izan daitekeen galdetzen duenaz aparte, badira beste galdera batzuk ere. Hondarribiak badu garai honetan koskatxo bat gora egin eta Orioren pare ibiltzeko ahala? Eta Urdaibaik hobetuko al ditu lehen asteburuko emaitzak? Orio bera gai izango da berriz ere aurreko asteburukoak bezalako estropada biribila osatzeko? Santurtziren itxura aurreko larunbatekoa edo igandekoa izango da? Donostiarrak gaur ere lan aparta egingo du, igandean egin zuen bezala? Zierbena gai izango ote da lan onari garaipena gehitzeko?\nGalderak, asko, eta erantzunak, estropadan zehar. Eta, gero, ondorioak ateratzeko tentazioari neurria jartzea komeni. Santanderko kontuak han bertan lagatzekoak baitira, eremuaren ezaugarriengatik.


Euskal Herria Bildu - Palestinako estatua onartzeko eztabaida ireki du Amaiurrek\nPalestinako estatua onartzeko eztabaida ireki du Amaiurrek\nMozioa [Palestinari buruzko mozioa Senatuan (gazteleraz)] 1038 kB\nAlderdi Popularraren ezezkoa saihestu du euskal koalizioak mozioa bera erretiratuz eta beraz, eztabaidak irekia jarrai dezan lortuz.\nPalestinako estatua onartzeko eztabaidak irekita jarrai dezan, bere mozioa erretiratzea erabaki du Amaiurrek eta beraz, bozketarik ez egitea. "Eztabaida irekita dago eta ez da inolaz ere itxi behar; ziur gaude laster baino beranduago Palestinako estatua onartzen ikusiko dugula espainiar estatua", esan du Urko Aiartza senatariak.\nOposizioko talde guztiak ados agertu dira mozioa erretiratzeko Amaiurrek hartu duen erabakiarekin. Horrezaz gain, euskal koalizioarekin bat eginez, Alderdi Popularra kritikatu dute "orain delako Palestinako estatua onartzeko unea".\nAiartzak gogoratu duenez, eztabaida irekita dago jada Europako hainbat estatutan eta bere esanetan 2015ea "Palestinako estatua onartzeko urte europarra izango da".\nAurretik, euskal senatariak argi utzi nahi izan du mozioa ez dela inoren aurkako ekimena. "Ez da Palestinako estatuaren aldekoa eta judutarren edo Israelgo estatuaren aurkakoa", esan du. Are gehiago, mozioa "nazioarteko legeriaren eta Nazio Batuen ebazpenen aldekoa" dela nabarmendu du Aiartzak.\nPalestinako estatua onartzeko eskariaz gain, Gazaren aurkako blokeoa bertan behera uzteko proposamena egiten du Amaiurren mozioak.


Landaredia eta animaliak, gehienbat, Taxoare, Aranguren eta Ardanatz mendilerroetan aurkituko ditugu. Gainera, Gongorako Jaurerria natura-gunetzat jo da, 'natura-kokaleku' kategoriaren barruan. Landare ugari izateaz gain, hegazti migratzaileen igarobidea da Gongora, eta, han, hainbat hegaztik eta harraparik egiten dute habia; hala nola, putreek, mirotzek, miru beltz eta gorriek, ontzek, katagorriek, basurdeek, basakatuek...\nAurrekoaz gain, batetik, zura ekoizteko landatutako oihan-eremuak ditugu; izan ere, larizio pinuek (Pinus nigra) eta pinu gorriek (Pinus sylvestris) baso trinkoak osatzen dituzte, Aranguren mendilerroan barna gehienbat. Bestetik, ibarraren ordokian, labore-alorrak ditugu.\nEspezie mota askok osatzen dute zuhaixkaren multzoa, besteak beste: ezpela (ugariena), genista (Genista hispanica),ipurua (Juniperus communis), laharra (Rubus sp.), elorri zuria (Crataegus monogyna), arrosondoa (Rosa arvensis y Rosa agrestis), zuhandor gorria (Cornus sanguinea), Lonicera etrusca, marmaratila (Viburnum lantana), Erica vagansa, huntza (Hedera helix) eta Coronilla emerusa.\nOro har, oihan berri samarrak dira (gehienek ez dute 30 urte baino gehiago) eta Taxoare mendilerroan eta, gehienbat, Aranguren mendilerroan aurkitzen ditugu. Garapen faseei dagokienez, honako pinudi mota hauek ditugu: oihan zakarra, tantai-oihana, eta haga-oihana.\nZuhaixkek osatzen duten multzoa trinko samarra izaten da, eta honako espezie hauek aurki ditzakegu han: ezpela (Buxus sempervirens), ipurua (Juniperus communis), Erica vagansa, elorri zirua (Crataegus monogyna), laharra (Rubus sp.), genista (Genista hispanica), eta abar.\nHonako espezie hauek osatzen dute sasiartea: ezpela (Buxus sempervirens), genista (Genista hispanica eta Genista scorpius), ipurua (Juniperus communis), Dorycnium pentaphyllum edo ezkaia (Thymus vulgaris).\nErrekaren uretan, esaterako, txipak eta zapaburuak dira martin arrantzalearen jaki nagusiak.\nHegazti-espezie kopuru benetan handia dago Arangurenen, gutxienez 39. Ibarreko zerua zeharkatzen duten eguneko harraparien artean, honako hauek ikus ditzakegu: aztore arrunta, aztore beltza, zapelatz arrunta, arrano sugezalea, mirotz urdina, arrano txikia, miru gorria eta beltza, belatza eta zuhaitz-belatza. Hontza ere (gaueko harraparia) ibiltzen da inguru horietan; oro har, kanpandorreetan eta ganbaretan.\nUgaztunak, oro har, askoz muzinagoak eta ikusten zailagoak dira. Hala ere, isilgordean ibiltzen bagara, posible izango da ezustean horietako batekin topo egitea. 20 ugaztun-espezie inguru daude Ibarrean, baina honako hauek dira nabarmenenak: basurdea, orkatza, trikua, katagorria, azeria, basakatua eta lepazuria.


Etorkizuna bake eta justizian oinarrituta eraikitzeko deia | Harian | Berria\n2014ko otsailak 1 - Donostia\nEpaituak bere etorkizunaren giltza duen epaimahaia konbentzitzeko daukan azken aukera da azken hitza edo alegatua. Azken ondorioa, azken eskaera. Madrilen epaitzen ari diren gazteek epaiketako aurreneko saioetan hitza hartu ostean, epaimahaiari zerbait esateko daukaten aukera bakarra da. Baina azken hitz hori herritarren esku uztea erabaki dute Segikoak izatea egotzita epaitzen ari diren gazteek. Eta epaimahaiari hitz egiteko ez ezik, euskal herritarrei hitz egiteko ere baliatu dute. Hala, berrogei euskal herritar ezagunek sinatu dute berrogei gazteak aske uzteko eskatzen duen azken alegatua —epaitzen ari diren 36ez gain, epaiketara aurkeztu ez zirelako preso dauzkaten beste lau ere auzipetuta daude—.\nLuzatu egin den arren, epaiketa atzo amaitzea espero zen hasiera batean, eta azken alegatua atzo aurkeztu zuten, Donostian. Alaia Martin, Mikel Labaka, Sabino Cuadra, Bakartxo Ruiz, Ramon Agirre eta Mikel Astarloza izan ziren aurkezpenean, alegatua sinatu duten berrogei lagunen ordezkari, eta Jazint Ramirezek eta Ainara Ladronek irakurri zuten testua. Bi horiek ere auzipetuta daude Segikoak izateagatik, Espainiako Auzitegi Nazionalean epaitzeko zain. Haiez gain, sinatzaileen artean daude, esate baterako, Jesus Egiguren PSE-EEko presidentea, Txema Montero abokatua, Amets Arzallus bertsolaria eta Irati Jimenez idazlea ere.\nGehiengo berriaren adierazpena, 'gu' berriarena izena jarri diote alegatuari, eta «justizia trantsizionala» eskatu dute, besteak beste. «Harresiak zeuden lekuan» zubiak eraiki behar direla diote, eta justiziaren arloan ere halaxe egin behar dela: «Bada arrazoibide eta tresna juridiko aski epaiketa honen emaitza bakearen aldeko urrats txiki bat izan dadin. Justizia garai berri baterako trantsizio ikuspegitik aplikatzen hasi behar da».\nZubiak nahi dituzte, «etorkizunerako zubiak», «ilusio zubiak». «Atzera begirako estrategia antiterrorista» Euskal Herriarentzat «zama latza» dela uste dute sinatzaileek, horrela ez dagoela beraiek nahi duten bezala «errespetua eta aitorpena» oinarri izango dituen «bakean eta justizian oinarrituko den etorkizuna» eraikitzerik. Eragile politiko eta sozialek urratsak egin dituztela diote, baina gehiago ere behar direla aitortzen dute. Bide horretan, Madrilen egiten ari diren epaiketa «konponbidea eten edo oztopatzeko asmoz eraikitako harresi berria» dela salatu dute, «garaiz eta lekuz kanpo dagoen anakronismoa».\nGizartea «ilusio desioz» dagoela dio berrogei herritarrek sinatuta berrogei gazteren alegatua egiten duen testuak, baina, frustrazioa besterik ez duela bilatzen nabarmendu dute. Ilusioari eusteko, epaituak libre uzteko eskatu dute. Eta, are gehiago, kontuan hartuta «epaiketan berez delitua ez diren ekintzak» aurkeztu dituela akusazioak : «Helburuak dituzte epaitzen, ez bitartekoak; jardun politikoa dute epaitzen, eta ez delituak.\nEpaiketak iraun duen lau hilabeteetan beraien kontrako akusazioak egiten ikusi eta entzun dituzte berrogei gazteek fiskala, poliziak eta perituak. Eta entzundakoarekin haserretu direnetan ere isilik eutsi behar izan diote. Abokatuen egitekoa da epaituen defentsa. Entzundako denak entzunda, epaimahaiari esan nahi diotena esateko aukera herritarrei eman diete gazteek. Eta mezu argi bat eman dute: «Bakean eta justizian oinarrituko den etorkizuna eraiki nahi dugu».


Bidea itxi zaie pilotari batzuei, baina ireki besteei - GARA\n2009 Avril 21\nBigarren Mailako Buruz Buruko Txapelketa\nBidea itxi zaie pilotari batzuei, baina ireki besteei\nArretxe II.ak, Galarza VI.ak eta Olazabalek oraindik ez dute lehian parte hartu. Hirugarren kirolari honentzat, gainera, profesionaletan dagoenetik Bigarren Mailako txapelketako lehen partida izango da.\nHaur txikiak euren gurasoen eskutik helduta joaten diren moduan, Bigarren Mailako Buruz Buruko Txapelketa final-laurdenetara iritsi da jada, Lehen Mailakoari alde egiten utzi gabe.\nAurtengo txapelketan badira oraindik debuta egin ez duten hiru pilotari: Arretxe II.a -final-erdietara iritsi zen iaz eta Retegi Biren aurka 22-18 galdu zuen-, Galarza VI.a eta Olazabal. Lehenengoak Beroiz edukiko du aurkari final-laurdenetan, eta beste biak elkarren aurka arituko dira kanporaketa berean.\nAzken bi horiei dagokienez, bizkaitarrak ezin izan zuen iaz final-zortzirenetatik pasa, 22-20 galdu baitzuen Merinoren aurka. Hala ere, txapelketa honetako txapeldunorde izatea zer den ondo baino hobeto daki lemoarrak. 2005ean eta 2007an finalera iritsi zen, baina bietan galdu egin zuen: lehenengoan Leitza zuen aurkari (22-8) eta bigarrenean Urberuaga (22-16).\nOlazabalen kasua desberdina da, izan ere, nafarrak debuta egingo du Bigarren Mailako Buruz Buruko Txapelketan. Beraz, eskarmentua eta gaztetasuna aurrez aurre arituko dira ostiralean Urretxun (23.15).\nBeste alde batetik, asteburu honetan jokatu diren final-zortzirenetako partidetan aipatzekoa da, Aspeko pilotarien multzoan, Merinok eta Beroizek Eibarko Astelena pilotalekuan jokatutako neurketa. Nafarrak 22-18 irabazi zion errioxarrari, baina bigarren honek ez zizkion gauzak oso erraz ipini.\nVillar de Torreko atzelari gazteak eskuetan izan zuen final-laurdenetarako txartela, 17-9 aurreratu baitzen markagailuan. Tanto alde ikaragarriaz gain, bere jokoari esker menpean izan zuen Uharteko pilotaria, baina orduan iritsi zen partidako eta kanporaketako une erabakiorra.\nMarkagailua 17-9ra iritsi zenean, Merinok huts galanta egin zuen lehen koadroan bolea egiten saiatu eta pilota txapapera bidaltzean. Une horretan, Beroizek zazpi tanto egin zituen jarraian -horietako hiru sakez egin zituen-, 17-16 jarri arte.\nNeurketako azken tantoek, ordea, ika-mika piztu zuten. Izan ere, partida 18ra berdinduta zegoenean, Merinok egindako sake batean epaileek falta adierazi eta aurkariari eman zioten tantoa. Horrek norgehiagokaren emaitza alda zezakeen, baina argi dago irabazleak amaierara arte irabazteko itxaropenari eutsi ziola.\nAsegarceko multzoan, Urrizelkik aurrera egitea lortu zuen Diazi 22-7 irabazita. Argotek gauza bera egin zuen Ibai Zabala mendean hartuta (22-7).\nOlaetxeak eta Apraizek final-zortzirenetako azken partida jokatu zuten atzo Tolosako Beotibar pilotalekuan, kanporaketa honi amaiera emanez. Bertan, gipuzkoarra izan zen onena, 22-5 irabazi baitzion bizkaitarrari eta, ondorioz, hurrengo kanporaketan izango da.\nGauzak horrela, Bigarren Mailako Buruz Buruko final-laurdenetako partidak hauek izango dira: Arretxe II.a / Beroiz; Urrizelki / Arruti; Argote / Larralde; eta Olaetxea / Galarza VI.a edo Olazabal (ostiralera arte itxaron beharko da horren emaitza jakiteko).\nAsier Olaizola se recupera de una rotura fibrilar\nTras haber permanecido quince días en reposo por orden médica a causa de una rotura de fibras sufrida en la pierna izquierda hace dos semanas, Asier Olaizola declaró ayer en Radio Euskadi que parece que no tendrá ningún problema para disputar el Manomanista.\nEl delantero de Asegarce no ha jugado un partido oficial desde el pasado 6 de abril, donde actuó en el Beotibar de Tolosa. En la eliminatoria se deberá enfrentar a Rubén Beloki, que el domingo venció a Imanol Agirre por 22-11 en un partido que duró cerca de 55 minutos. El choque entre el zaguero de Burlata y el delantero de Goizueta, correspondiente a los cuartos de final, será el fin de semana del 10 de mayo. GARA